‘Ka Onyankopɔn Asɛm No Akokoduru So’\nƆwɛn-Aban—Nea Adesua Nsɛm Wom | February 2010\nKENKAN WƆ Albanian American Sign Language Amharic Arabic Armenian (West) Bicol Bulgarian Cambodian Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombian Sign Language Croatian Czech Danish Dutch Efik English Estonian Finnish French Ga Georgian German Greenlandic Haitian Creole Hiligaynon Hungarian Igbo Indonesian Italian Japanese Kikongo Kirghiz Korean Korean Sign Language Latvian Lingala Lithuanian Luo Malagasy Malayalam Maya Mizo Moore Myanmar Norwegian Oromo Ossetian Pangasinan Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Russian Sign Language Samoan Sepedi Sesotho (Lesotho) Seychelles Creole Shona Silozi Sinhala Slovak Slovenian Spanish Swahili Swedish Tagalog Tahitian Tajiki Tatar Tetun Dili Thai Tsonga Tswana Turkish Twi Ukrainian Urdu Vietnamese\n“Honhom kronkron hyɛɛ wɔn . . . mãmã na wɔde akokoduru kaa Onyankopɔn asɛm no.”—ASO. 4:31.\n1, 2. Dɛn nti na ɛsɛ sɛ yɛyere yɛn ho yɛ yɛn asɛnka adwuma no yiye?\nAKA nnansa ma Yesu awu no, ɔka kyerɛɛ n’asuafo sɛ: “Wɔbɛka ahenni ho asɛmpa yi wɔ asase so nyinaa de adi amanaman nyinaa adanse; ɛno ansa na awiei no bɛba.” Ansa na Yesu a na wɔanyan no afi awufo mu rekɔ soro no, ɔmaa n’akyidifo adwuma sɛ ‘wɔnkɔyɛ aman nyinaa n’asuafo, wɔnkyerɛkyerɛ wɔn mma wonni nea wahyɛ wɔn nyinaa so.’ Ɔhyɛɛ wɔn bɔ sɛ ɔbɛka wɔn ho “nna nyinaa de kosi wiase nhyehyɛe no awiei.”—Mat. 24:14; 26:1, 2; 28:19, 20.\n2 Yɛn a yɛyɛ Yehowa Adansefo no reyɛ saa adwuma a wofii ase wɔ afeha a edi kan no mu no bi denneennen. Adwuma biara nni hɔ a ɛho hia sen Ahenni no ho asɛm a yɛka ne asuafoyɛ adwuma a egye nnipa nkwa no. Ɛnde, hwɛ sɛnea ɛho hia sɛ yɛyɛ yɛn asɛnka adwuma no yiye! Wɔ saa adesua yi mu no, yebehu sɛnea sɛ honhom kronkron kyerɛ yɛn kwan a, ɛboa yɛn ma yɛkasa akokoduru so wɔ asɛnka mu. Adesua nsɛm abien a edi hɔ no nso bɛma yɛahu sɛnea Yehowa honhom betumi akyerɛ yɛn kwan ma yɛakyerɛkyerɛ yiye na yɛaka asɛm no daa.\n3. Dɛn nti na ehia sɛ yenya akokoduru na ama yɛatumi aka Ahenni no ho asɛm?\n3 Adwuma a Onyankopɔn de ama yɛn sɛ yɛnka Ahenni no ho asɛm no yɛ hokwan a ɛkyɛn so a yɛanya. Nanso ɛtɔ mmere bi a, yehyia nsɛnnennen wom. Bere a ebinom tie Onyankopɔn Ahenni no ho asɛmpa no a wɔmpopo wɔn ti no, nnipa pii nso yɛ wɔn ade te sɛ Noa beresofo no. Yesu kae sɛ, “Wɔanhu kosii sɛ nsuyiri no bae bɛpraa wɔn nyinaa kɔe.” (Mat. 24:38, 39) Ebinom nso wɔ hɔ a, wodi yɛn ho fɛw anaasɛ wɔsɔre tia yɛn. (2 Pet. 3:3) Atumfoɔ, yɛn mfɛfo sukuufo anaa yɛn mfɛfo adwumayɛfo, anaa yɛn abusuafo a wɔbɛn yɛn paa mpo betumi asɔre atia yɛn. Sɛ eyi da nkyɛn a, yɛn ankasa mmerɛwyɛ te sɛ fɛre, ne suro a yesuro sɛ nkurɔfo bɛpo yɛn nso haw yɛn. Nneɛma pii wɔ hɔ a ebetumi ama ayɛ den ama yɛn sɛ yɛde ‘ahotoso bɛkasa’ na yɛaka Onyankopɔn asɛm no “akokoduru” so. (Efe. 6:19, 20) Sɛ yebetumi akɔ so aka Onyankopɔn asɛm no a, ehia sɛ yenya akokoduru. Dɛn na ebetumi aboa yɛn ma yɛanya akokoduru?\n4. (a) Dɛn ne akokoduru? (b) Ɛyɛɛ dɛn na ɔsomafo Paulo nyaa akokoduru de kaa asɛm no kyerɛɛ Tesalonikafo?\n4 Nea Hela asɛmfua a wɔkyerɛɛ ase “akokoduru” kyerɛ ne sɛ “obi kasa a onsuro, ɔka nokware turodoo, ɔka n’asɛm pefee.” Adwene a ɛwɔ saa asɛm no akyi ne sɛ, “obi bo yɛ duru, ɔwɔ ahotoso, . . . ɔka asɛm a onsuro.” Sɛ obi wɔ akokoduru a, ɛnkyerɛ sɛ ɛsɛ sɛ ɔka ne nsɛm penpen anaasɛ ɔyɛ aniammɔho. (Kol. 4:6) Ɛwom sɛ ɛsɛ sɛ yenya akokoduru de, nanso ɛsɛ sɛ yɛne nnipa nyinaa tena asomdwoe mu nso. (Rom. 12:18) Bio nso, sɛ yɛreka Onyankopɔn Ahenni ho asɛmpa no a, ɛsɛ sɛ yɛkasa akokoduru so na bere koro no ara nso, yɛyɛ anifere na amma yɛanka asɛm bi a ɛbɛhyɛ obi abufuw. Nokwarem no, ɛsɛ sɛ yɛbɔ mmɔden nya su ahorow bi na ama yɛanya akokoduru a ɛfata. Nanso, yɛrentumi mfa yɛn ho nto yɛn ankasa mmɔdenbɔ anaa yɛn ahoɔden so nnya saa akokoduru no. Bere a “wɔbɔɔ” ɔsomafo Paulo ne nnipa a na ɔne wɔn nam no ‘adapaa wɔ Filipi’ akyi no, ɛyɛɛ dɛn na ‘wonyaa akokoduru’ de kaa asɛm no kyerɛɛ Tesalonikafo? Paulo kyerɛwee sɛ ɛnam “yɛn Nyankopɔn mmoa so.” (Monkenkan 1 Tesalonikafo 2:2.) Yehowa Nyankopɔn betumi ayi ehu afi yɛn mu na wama yɛanya akokoduru a ɛte saa ara.\n5. Dɛn na Yehowa yɛ maa Petro, Yohane, ne asuafo a wɔaka no nyaa akokoduru?\n5 Bere a “sodifo [a wodi nkurɔfo no so] ne mpanyimfo ne akyerɛwfo no” sɔre tiaa asuafo no, ɔsomafo Petro ne ɔsomafo Yohane kae sɛ: “Sɛ ɛteɛ wɔ Onyankopɔn ani so sɛ yetie mo mmom sen Onyankopɔn a, mo ankasa mummua. Na yɛn mmom de, nea yɛate na yɛahu no, yɛrentumi nnyae ho asɛm ka.” Sɛ́ anka asuafo no bɛbɔ mpae sɛ Onyankopɔn mma ɔtaa no to ntwa no, wɔne wɔn mfɛfo gyidifo srɛe sɛ: “Yehowa, hwɛ wɔn ahunahuna no na ma wo nkoa nkɔ so mfa akokoduru nyinaa nka w’asɛm.” (Aso. 4:5, 19, 20, 29) Dɛn na Yehowa yɛe wɔ wɔn adesrɛ no ho? (Monkenkan Asomafo Nnwuma 4:31.) Yehowa nam ne honhom so boaa wɔn ma wonyaa akokoduru. Onyankopɔn honhom betumi aboa yɛn saa ara. Ɛnde yɛbɛyɛ dɛn atumi anya Onyankopɔn honhom na akyerɛ yɛn kwan wɔ yɛn asɛnka adwuma no mu?\nSɛnea Yebenya Akokoduru\n6, 7. Dɛn ne ɔkwan titiriw paa a yɛfa so nya Onyankopɔn honhom kronkron? Ma nhwɛso ahorow.\n6 Ɔkwan titiriw paa a yebetumi afa so anya Onyankopɔn honhom kronkron ne sɛ yebebisa. Yesu ka kyerɛɛ wɔn a na wɔretie no no sɛ: “Sɛ mo a moyɛ abɔnefo mpo nim sɛnea mode akyɛde pa ma mo mma a, hwɛ mpɛn dodow ara a Agya a ɔwɔ soro no de honhom kronkron bɛma wɔn a wobisa no!” (Luka 11:13) Nokwarem no, ɛsɛ sɛ yɛbɔ mpae bere nyinaa de hwehwɛ honhom kronkron. Sɛ yesuro sɛ yɛbɛyɛ asɛnka adwuma no afã bi te sɛ mmɔnten so adansedi, bɔnnɔ so adansedi, anaa asasesin a nnwuma wom mu adansedi a, yebetumi abɔ Yehowa mpae asrɛ no sɛ ɔmma yɛn ne honhom na ɔmmoa yɛn mma yennya akokoduru.—1 Tes. 5:17.\n7 Saa na Kristoni bea bi a wɔfrɛ no Rosa yɛe. * Da bi a Rosa wɔ adwuma mu no, na ɔkyerɛkyerɛfo bi a ɔne no wɔ sukuu mu rekenkan amanneɛbɔ bi a ɛfa sɛnea wɔyɛ mmofra basabasa wɔ sukuu foforo bi mu ho. Asɛm a ɔkyerɛkyerɛfo no kenkanee no haw no araa ma ɔteɛɛm sɛ, “Dɛn na ɛreba wiase yi?” Rosa amma hokwan a ɛte saa a ɔde bedi adanse no antwam ankɔ. Dɛn na ɔyɛ de nyaa akokoduru a ɔde bɛkasa? Rosa ka sɛ, “Mebɔɔ Yehowa mpae, na mesrɛɛ no sɛ ɔmfa ne honhom mmoa me.” Rosa tumi dii no adanse kama, na ɔyɛɛ nhyehyɛe sɛ ɔbɛsan ne no atoa nkɔmmɔ no so. Susuw abeawa bi a wadi mfe anum a wɔfrɛ no Milane a ɔte New York City asɛm no nso ho hwɛ. Milane ka sɛ: “Me maame ne me bɔ Yehowa mpae bere nyinaa ansa na makɔ sukuu.” Dɛn ho mpae na wɔbɔ? Wɔbɔ mpae sɛ Milane benya akokoduru de agyina Onyankopɔn afa, na waka ne ho asɛm! Milane maame ka sɛ, “Eyi aboa Milane ma otumi kyerɛkyerɛ nea ogye di fa awodadi ne nnapɔnna ho mu, na sɛ wɔredi afahyɛ a ɛte saa a, ɔmfa ne ho nhyɛ mu bi.” So saa nhwɛso ahorow yi nkyerɛ sɛ mpaebɔ tumi boa yɛn ma yenya akokoduru?\n8. Dɛn na yebetumi asua afi odiyifo Yeremia hɔ wɔ akokoduru a yebenya ho?\n8 Susuw nea ɛboaa odiyifo Yeremia ma onyaa akokoduru no nso ho hwɛ. Bere a Yehowa paw Yeremia sɛ ɔnyɛ odiyifo mma amanaman no, Yeremia kae sɛ: “Hwɛ, minnim kasa, na meyɛ abofra.” (Yer. 1:4-6) Nanso, bere bi akyi no, Yeremia de akokoduru kɔɔ so kaa asɛm no araa ma nnipa pii buu no sɛ mmusu nkutoo ho asɛm na ɔka. (Yer. 38:4) Ɔkaa Yehowa atemmusɛm akokoduru so bɛboro mfe 65. Ná wonim Yeremia yiye wɔ Israel sɛ obi a ɔka asɛm akokoduru so a onsuro ma enti bɛyɛ mfe 600 akyi, bere a Yesu kasae akokoduru so no, na ebinom susuw sɛ ɔyɛ Yeremia a wɔasan awo no. (Mat. 16:13, 14) Ɛyɛɛ dɛn na odiyifo Yeremia a mfiase no na ɔmpɛ sɛ ɔka asɛm no tumi dii ne fɛre so? Ɔkae sɛ: “[Onyankopɔn asɛm no yɛɛ] me komam sɛ ogya a ɛredɛw a wɔato mu me nnompe mu; mebrɛe.” (Yer. 20:9) Nokwarem no, Yehowa asɛm nyaa Yeremia so tumi, na ɛkanyan no ma ɔkasae.\n9. Dɛn nti na Onyankopɔn asɛm betumi akanyan yɛn te sɛ nea ɛkanyan Yeremia no?\n9 Ɔsomafo Paulo kyerɛwee wɔ krataa a ɔde kɔmaa Hebrifo no mu sɛ: “Onyankopɔn asɛm wɔ nkwa, na tumi wɔ mu, na ano yɛ nnam sen nkrante anofanu biara, na etumi hwirew mu kodu sɛ ɛpaapae ɔkra ne honhom, ne dompe ne emu hon mu, na etumi hu komam adwene ne nsusuwii.” (Heb. 4:12) Onyankopɔn asɛm betumi akanyan yɛn te sɛ nea ɛkanyan Yeremia no. Kae sɛ ɛwom sɛ nnipa na wɔma wɔkyerɛw Bible no de, nanso ɛnyɛ nnipa nyansa na ɛwom, efisɛ Onyankopɔn honhom na ɛkaa wɔn. Yɛkenkan wɔ 2 Petro 1:21 sɛ: “Nkɔmhyɛ mfaa onipa pɛ so mmae da, na mmom nea efi Onyankopɔn hɔ na nnipa kae sɛnea honhom kronkron kaa wɔn no.” Sɛ yɛn ankasa gye bere de sua Bible yiye a, asɛm a wɔnam honhom kronkron so kyerɛwee no bɛhyɛ yɛn adwene mu ma. (Monkenkan 1 Korintofo 2:10.) Saa asɛm no betumi ayɛ te sɛ “ogya a ɛredɛw” wɔ yɛn mu ma enti yɛrentumi nka yɛn ano ntom.\n10, 11. (a) Sɛ yɛpɛ sɛ yenya akokoduru de ka asɛm no a, ɔkwan bɛn na ɛsɛ sɛ yɛfa so sua ade? (b) Kyerɛ ɔkwan biako a woayɛ w’adwene sɛ wobɛfa so asua ade ma atu mpɔn.\n10 Sɛ Bible a yɛn ankasa sua betumi anya yɛn so tumi a, ɛsɛ sɛ yesua no wɔ ɔkwan bi so a ɛbɛma Bible mu nsɛm no aka yɛn koma, na akanyan yɛn. Sɛ nhwɛso no, wɔ anisoadehu bi a wɔmaa odiyifo Hesekiel nyae mu no, wɔmaa no nhoma mmobɔwee bi a na nkrasɛm a emu yɛ den wom sɛ ɔnkɔka nkyerɛ nkurɔfo a na wɔasen wɔn kɔn no, na wɔka kyerɛɛ no sɛ onni nhoma no. Ná ɛsɛ sɛ Hesekiel sua asɛm no te ase yiye, na ɔma ɛtena ne mu. Sɛ ɔyɛ saa a, na ɛbɛma asɛm no ka ayɛ no dɛ te sɛ ɛwo.—Monkenkan Hesekiel 2:8–3:4, 7-9.\n11 Yɛn nso yɛwɔ tebea bi a ɛte sɛ Hesekiel de no mu. Ɛnnɛ, nnipa pii na wɔmpɛ sɛ wotie Bible mu asɛm. Enti, sɛ yebetumi akɔ so aka Onyankopɔn asɛm no a, ɛho hia sɛ yesua Kyerɛwnsɛm no wɔ ɔkwan a ɛbɛma yɛate emu nsɛm ase yiye so. Ɛsɛ sɛ yesua ade daa, na ɛnyɛ da a yebenya ho na ɛsɛ sɛ yesua ade. Ɛsɛ sɛ yenya ɔpɛ te sɛ odwontofo a ɔtoo dwom sɛ: “Ma m’anom nsɛm ne me komam nsusuwii nyɛ wo fɛ, O Yehowa, me Botan ne me Gyefo.” (Dw. 19:14) Hwɛ sɛnea ɛho hia sɛ yegye bere dwinnwen nea yɛkenkan ho na ama Bible mu nokware no asian akɔ yɛn koma mu tɔnn! Akyinnye biara nni ho sɛ ɛsɛ sɛ yɛyere yɛn ho ma ɔkwan a yɛfa so sua ade no tu mpɔn. *\n12. Dɛn nti na Kristofo nhyiam ahorow boa yɛn ma honhom kronkron kyerɛ yɛn kwan?\n12 Ɔkwan foforo a yebetumi afa so anya Yehowa honhom kronkron mmoa ne sɛ ‘yebesusuw yɛn ho yɛn ho ho, akanyan yɛn ho yɛn ho akɔ ɔdɔ ne nnwuma pa mu, a yɛnnkwati sɛ yɛne yɛn ho behyiam.’ (Heb. 10:24, 25) Akwan pa a yɛbɛfa so ama Onyankopɔn honhom akyerɛ yɛn kwan ne sɛ yebemia yɛn ani akɔ Kristofo nhyiam daa, atie asɛm yiye, na yɛde nea yesua no ayɛ adwuma. So ɛnyɛ asafo no so na Yehowa honhom no fa kyerɛ yɛn kwan?—Monkenkan Adiyisɛm 3:6.\nAkokoduru a Yebenya so Mfaso\n13. Dɛn na yebetumi asua afi nea Kristofo a wɔtenaa ase wɔ afeha a edi kan no mu tumi yɛe wɔ asɛnka adwuma no mu mu?\n13 Honhom kronkron ne tumi a ano yɛ den sen biara wɔ amansan yi mu, na ebetumi ahyɛ nnipa den ma wɔayɛ Yehowa apɛde. Honhom kronkron boaa Kristofo a wɔtenaa ase wɔ afeha a edi kan no mu ma wɔyɛɛ asɛnka adwuma no kɔɔ akyiri. Wɔkaa asɛmpa no “wɔ abɔde a ɛwɔ ɔsoro ase nyinaa mu.” (Kol. 1:23) Sɛ yehu sɛ na wɔn mu dodow no ara yɛ “nnipa a wonsuaa nhoma na wɔyɛ mpapahwekwa” a, ɛma ɛda adi pefee sɛ tumi bi a ano yɛ den na ɛkanyan wɔn.—Aso. 4:13.\n14. Dɛn na ebetumi aboa yɛn ma yɛayɛ “hyew honhom mu”?\n14 Sɛ yɛbɔ yɛn bra wɔ ɔkwan a ɛbɛma honhom kronkron akyerɛ yɛn kwan so a, ɛno nso betumi akanyan yɛn ma yɛayɛ asɛnka adwuma no akokoduru so. Sɛ yɛbɔ mpae daa hwehwɛ honhom no, yɛn ankasa yɛyere yɛn ho sua ade yiye, yɛbɔ mpae dwinnwen nea yɛkenkan no ho, na yɛkɔ Kristofo nhyiam daa a, ebetumi aboa yɛn ma yɛayɛ “hyew honhom mu.” (Rom. 12:11) Bible ka “Yudani bi a wɔfrɛ no Apolo a ofi Aleksandria, ɔbarima a n’ano atew, [a ɔbaa] Efeso” no ho asɛm sɛ: “Esiane sɛ na honhom ahyɛ no mã nti, ɔkaa Yesu ho asɛm kyerɛkyerɛɛ mu pɛpɛɛpɛ.” (Aso. 18:24, 25) Sɛ “Honhom no dɛw wɔ yɛn mu” a, yebetumi anya akokoduru kɛse de ayɛ afie afie asɛnka adwuma no ne bere a yɛredi adanse wɔ bɔnnɔ so.—Rom. 12:11, The Bible—An American Translation.\n15. Ɔkwan bɛn so na sɛ yɛde akokoduru kɛse ka asɛm no a, yenya so mfaso?\n15 Sɛ yɛde akokoduru kɛse di adanse a, ɛboa yɛn yiye. Ɛma yenya yɛn adwuma no ho adwempa efisɛ yehu sɛnea ɛho hia ne mfaso a ɛwɔ so no yiye. Sɛ yetumi di adanse yiye a, ɛma yetumi keka yɛn ho yiye, efisɛ yenya anigye kɛse. Na nsi a yɛde yɛ adwuma no mu yɛ den efisɛ yehu no yiye paa sɛ asɛnka adwuma no gye ntɛmpɛ.\n16. Sɛ nsi a yɛde yɛ asɛnka adwuma no ano abrɛ ase a, dɛn na ɛsɛ sɛ yɛyɛ?\n16 Na sɛ nsi a kan no na yɛde yɛ asɛnka adwuma no ano abrɛ ase nso ɛ? Ɛnde ɛsɛ sɛ yefi yɛn komam hwehwɛ yɛn ho mu. Paulo kyerɛwee sɛ: “Monkɔ so ara nsɔ nhwɛ sɛ mowɔ gyidi no mu anaa, monkɔ so mpɛɛpɛɛ mo mu nhwɛ.” (2 Kor. 13:5) Bisa wo ho sɛ: ‘So meda so ara yɛ hyew honhom mu? So mebɔ Yehowa mpae hwehwɛ ne honhom? So me mpaebɔ da no adi sɛ mede me ho to no so de yɛ n’apɛde? So nsɛm a meka wɔ me mpaebɔ mu kyerɛ sɛ m’ani sɔ asɛnka adwuma a wɔde ahyɛ yɛn nsa no? Ɔkwan bɛn na mefa so sua ade? Bere dodow ahe na migye de dwinnwen nea mekenkan ne nsɛm a mete ho? Sɛ mekɔ asafo nhyiam a, so mede me ho hyɛ mu kɛse?’ Nsɛmmisa a ɛte saa a wubesusuw ho no betumi aboa wo ma woahu baabi a wotɔ sin na woayɛ ho biribi.\nMa Onyankopɔn Honhom Mma Wunnya Akokoduru\n17, 18. (a) Ɛhe na yɛayɛ asɛnka adwuma a yɛreyɛ no nnɛ no akodu? (b) Yɛbɛyɛ dɛn atumi de “nnamyɛ kɛse” aka Onyankopɔn Ahenni ho asɛmpa no?\n17 Yesu a na wɔanyan no afi awufo mu no ka kyerɛɛ n’asuafo sɛ: “Sɛ honhom kronkron no ba mo so a mubenya tumi, na mobɛyɛ m’adansefo wɔ Yerusalem ne Yudea ne Samaria nyinaa de akɔ asase ano nohoa.” (Aso. 1:8) Ɛnnɛ, yɛreyɛ asɛnka adwuma a wɔhyɛɛ ase wɔ afeha a edi kan no mu no kɛse paa sen bere biara. Yehowa Adansefo bɛboro ɔpepem ason na wɔreka Ahenni no ho asɛm wɔ nsase bɛboro 230 so, na wɔde bɛyɛ nnɔnhwerew ɔpepepem 1.5 na ɛyɛ asɛnka adwuma no afe biara. Hwɛ sɛnea ɛyɛ anigye sɛ yɛde nsi bɛyɛ adwuma a wɔrensan nyɛ bio da yi bi!\n18 Sɛnea na ɛte wɔ afeha a edi kan no mu no, ɛnnɛ nso Onyankopɔn honhom rekyerɛ asɛnka adwuma a yɛreyɛ wɔ wiase nyinaa no kwan. Sɛ yetie akwankyerɛ a honhom no de ma yɛn no a, ɛbɛma yɛde “nnamyɛ kɛse” ayɛ asɛnka adwuma no. (Aso. 28:31) Ɛnde, momma honhom no nkyerɛ yɛn kwan bere a yɛreka Onyankopɔn Ahenni no ho asɛmpa no!\n^ nky. 7 Wɔasesa din ahorow no.\n^ nky. 11 Sɛ wubenya Bible a wokenkan ne ade a w’ankasa wusua so mfaso paa a, hwɛ Nya Teokrase Ɔsom Sukuu Adesua So Mfaso nhoma no ti ahorow a ɛne “Bata Akenkan Ho” ne “Adesua So Wɔ Mfaso” a ɛwɔ kratafa 21-32 no.\n• Dɛn nti na yehia akokoduru na ama yɛatumi aka Onyankopɔn asɛm no?\n• Dɛn na ɛboaa asuafo a wɔtenaa ase tete no ma wotumi kasae akokoduru so?\n• Yɛbɛyɛ dɛn atumi anya akokoduru?\n• Sɛ yenya akokoduru a, mfaso bɛn na yenya?\nDɛn na awofo betumi ayɛ de aboa wɔn mma ma wɔanya akokoduru?\n[Mfonini wɔ kratafa 8]\nMpae tiawa a wobɛbɔ betumi aboa wo ma woanya akokoduru wɔ asɛnka mu\nShare Share ‘Ka Onyankopɔn Asɛm No Akokoduru So’\nw10 2/15 kr. 5-9\nSo Wubu Yehowa sɛ W’Agya?\nFa “Honhom No Nkrante” Di Dwuma Yiye\n“Honhom No Ne Ayeforo No Kɔ So Ara Ka Sɛ: ‘Bra!’”\nKo Tia Satan Atosɛm\nMonkɔ So Mfa Ɔkwan A Eye Sen Biara No So!\n“Abofra wɔ Hokwan sɛ Ɔte Onyankopɔn Asɛm Ase”\nNhoma a Ɛbɛboa Mmabun ma Wɔakae Wɔn Bɔfo\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM February 2010\nShare Share ƆWƐN-ABAN—NEA ADESUA NSƐM WOM February 2010\nƆWƐN-ABAN—NEA ADESUA NSƐM WOM February 2010


Yona 1 | Intanɛt So Bible| Wiase Foforɔ Nkyerɛaseɛ\nKENKAN WƆ Afrikaans Albanian American Sign Language Amharic Arabic Argentinean Sign Language Armenian Armenian (West) Australian Sign Language Austrian Sign Language Aymara Azerbaijani Azerbaijani (Cyrillic) Batak (Karo) Batak (Toba) Belgian French Sign Language Bicol Bislama Bolivian Sign Language Brazilian Sign Language British Sign Language Bulgarian Cambodian Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Cibemba Colombian Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Danish Dutch Dutch Sign Language Ecuadorian Sign Language Efik Emberá (Northern) English Estonian Ewe Fijian Filipino Sign Language Finnish French French Sign Language Ga Galician Georgian German German Sign Language Ghanaian Sign Language Greek Greek Sign Language Guarani Guatemalan Sign Language Gujarati Gun Haitian Creole Hebrew Hiligaynon Hindi Hiri Motu Honduras Sign Language Hungarian Hungarian Sign Language Igbo Iloko Indian Sign Language Indonesian Indonesian Sign Language Irish Sign Language Isoko Israeli Sign Language Italian Italian Sign Language Jamaican Sign Language Japanese Japanese Sign Language Javanese Kannada Kazakh Kenyan Sign Language Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Korean Sign Language Kosraean Latvian Lingala Lithuanian Luganda Luo Luvale Macedonian Madagascar Sign Language Malagasy Malawi Sign Language Malay Malayalam Malaysian Sign Language Maltese Marathi Maya Mexican Sign Language Mozambican Sign Language Myanmar Navajo Nepali New Zealand Sign Language Nias Nicaraguan Sign Language Nigerian Sign Language Norwegian Nzema Oromo Ossetian Otetela Panamanian Sign Language Pangasinan Paraguayan Sign Language Pennsylvania German Persian Peruvian Sign Language Polish Polish Sign Language Portuguese Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Huallaga Huánuco) Romanian Russian Russian Sign Language Salvadoran Sign Language Samoan Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovak Sign Language Slovenian Slovenian Sign Language South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Swedish Sign Language Swiss German Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Ticuna Tigrinya Tok Pisin Tongan Torres Strait Creole Tshiluba Tsonga Tswana Turkish Turkmen Tuvaluan Twi Tzotzil Ukrainian Umbundu Uruguayan Sign Language Uzbek Uzbek (Roman) Venda Venezuelan Sign Language Vietnamese Waray-Waray Xavante Xhosa Yoruba Zambian Sign Language Zimbabwe Sign Language Zulu\nYona bɔɔ mmɔden sɛ obeguan afi Yehowa anim (1-3)\nYehowa maa mframa kɛse bi bɔe (4-6)\nYona nti na mframa kɛse no bɔe (7-13)\nWɔtow Yona too ɛpo a ɛrehuru no mu (14-16)\nApataa kɛse bi menee Yona (17)\n1 Yehowa ka kyerɛɛ Amitai ba Yona*+ sɛ: 2 “Sɔre kɔ Niniwe+ kuropɔn no mu, na ka atemmusɛm kyerɛ kurom hɔfo, efisɛ wɔn amumɔyɛ abedu m’anim.” 3 Nanso Yona guan fii Yehowa anim de n’ani kyerɛɛ Tarsis, na osian kɔɔ Yopa, na ohuu po so hyɛn bi a ɛrekɔ Tarsis. Enti otuaa ka foro kɔtenaa mu sɛ ɔreguan Yehowa na ɔne wɔn akɔ Tarsis. 4 Na Yehowa maa mframa kɛse bi bɔ faa po no so, na ahum kɛse bi tui, na hyɛn no yɛe sɛ ɛrebɛbɔ. 5 Ná hyɛn no mu adwumayɛfo suro paa, enti obiara su frɛɛ ne nyame sɛ ɔmmoa no. Na wofii ase yiyii nneɛma a ɛwɔ hyɛn no mu tow guu po no mu sɛnea emu bɛyɛ hare.+ Nanso Yona de, na wasian akɔhyɛ hyɛn* no ase baabi ada hatee. 6 Ɛnna hyɛn no mu panyin kɔɔ ne nkyɛn kobisaa no sɛ: “Adɛn nti na woada? Sɔre frɛ wo nyame ɛ! Ebia nokware Nyankopɔn no behu yɛn mmɔbɔ na yɛanwuwu.”+ 7 Afei wɔkeka kyerɛɛ wɔn ho sɛ: “Momma yɛmmɔ ntonto+ na yenhu nea wama mmusu yi aba.” Enti wɔbɔɔ ntonto, na ɛbɔɔ Yona.+ 8 Ɛnna wɔka kyerɛɛ no sɛ: “Yɛsrɛ wo, ka kyerɛ yɛn: Hena na wama mmusu yi aba yɛn so? Adwuma bɛn na woyɛ, na ɛhe na wufi? Ɔman bɛn so na wufi, na kurow bɛn so na wufi?” 9 Ɔka kyerɛɛ wɔn sɛ: “Meyɛ Hebrini, na mesom* Yehowa, ɔsoro Nyankopɔn a ɔbɔɔ ɛpo ne asaase no.” 10 Bere a ɔkaa saa no, nkurɔfo no bɔɔ hu kɛse paa, na wobisaa no sɛ: “Dɛn na woayɛ yi?” (Ná nkurɔfo no nim sɛ ɔreguan Yehowa, efisɛ na waka akyerɛ wɔn.) 11 Enti wobisaa no sɛ: “Dɛn na yɛnyɛ wo na ɛpo no ano adwo ama yɛn?” Saa bere no, na po no gu so ara rehuru denneennen. 12 Ɔka kyerɛɛ wɔn sɛ: “Momma me so na montow me nto po no mu, na ano bedwo ama mo, efisɛ minim sɛ me nti na ahum kɛse yi aba mo so.” 13 Nanso mmarima no bɔɔ mmɔden sɛ wɔde hyɛn no bɛfa ahum no mu aba mpoano, nso wɔantumi efisɛ na mframa no rebɔ hyia wɔn denneennen. 14 Afei wofii ase su frɛɛ Yehowa sɛ: “O Yehowa, yɛsrɛ wo mma yennwuwu esiane ɔbarima yi nti!* Mfa mogya a enni fɔ ho asodi nto yɛn so, efisɛ wo Yehowa, nea ɛsɔ w’ani na woayɛ yi!” 15 Ɛnna wɔmaa Yona so tow no too po no mu, na ɛpo no dwoe. 16 Na nnipa no suroo Yehowa papaapa,+ enti wɔbɔɔ afɔre maa Yehowa, na wɔhyehyɛɛ bɔ. 17 Na Yehowa maa apataa kɛse bi bae bɛmenee Yona, na Yona dii apataa no yam nnansa, awia ne anadwo.+\n^ Ɛkyerɛ, “Aborɔnoma.”\n^ Anaa “po so hyɛn a ɛte sɛ aborosan.”\n^ Anaa “misuro.”\n^ Anaa “esiane ɔbarima yi kra nti!”


उत्पत्ति 18 HCV – 1 Mose 18 ASCB | Biblica\nउत्पत्ति 18 HCV – 1 Mose 18 ASCB\n1 Mose 18:1-33\nOnyankopɔn Hyɛ Abraham Ne Sara Awoɔ Ho Bɔ\n1Awia ketee bi a Abraham te ne ntomadan a ɛwɔ Mamrɛ odum kwaeɛ ɛkwan ano no, Awurade yii ne ho adi bio kyerɛɛ no. 2Abraham maa nʼani so no, ɔhunuu sɛ mmarima baasa bi apue ne ntentenesoɔ. Ɔhunuu wɔn no, ɔtuu mmirika firii ne ntomadan no kwan ano kɔhyiaa wɔn, kotoo wɔn.\n3Abraham kaa sɛ, “Me wura, sɛ manya adom wɔ wʼanim a, ntwa me a meyɛ wʼakoa ho nkɔ. 4Momma wɔmfa nsuo bi mmrɛ mo nhohoro mo nan ase, na monhome wɔ nnua yi ase kakra. 5Moaba mo akoa nkyɛn yi, momma mempɛ aduane kakra bi mma monka mo ano, na monnya ahoɔden nkɔ mo kwan.” Nnipa no penee so kaa sɛ,\n“Ɛyɛ, yɛ deɛ wopɛ sɛ woyɛ.”\n6Enti, Abraham de ahoɔherɛ kɔɔ ne yere Sara nkyɛn wɔ ntomadan no mu, ka kyerɛɛ no sɛ, “Ka wo ho fa asikyiresiam pa susukora mmiɛnsa, na fɔtɔ na fa to burodo.”\n7Afei, Abraham yɛɛ ntɛm kɔɔ nʼanantwibuo no mu, kɔkyeree nantwie ba a ɔyɛ na wadɔre sradeɛ de no maa ne ɔsomfoɔ, ma ɔde ahoɔherɛ yɛɛ ne ho adwuma. 8Afei, ɔfaa nufosuo ani sradeɛ ne nufosuo ne nantwie ba a ɔde anoa aduane no, de too nnipa baasa no ɛpono. Ɛberɛ a nnipa no gu so redidie no, na ɔgyina wɔn nkyɛn wɔ nnua no ase.\n9Nnipa no bisaa Abraham sɛ, “Wo yere Sara wɔ he?”\nAbraham buaa wɔn sɛ, “Ɔwɔ ntomadan no mu.”\n10Afei, Awurade kaa sɛ, “Deɛ ɛbɛyɛ biara, afe sɛsɛɛ mɛba wo nkyɛn, na mɛba no, na wo yere Sara awo ɔbabarima.”\nSaa ɛberɛ no, na Sara gyina ntomadan no ɛpono akyiri, retie nkɔmmɔ no. 11Na Abraham ne Sara nyinaa anyinyini yie a wɔn mfeɛ akɔ animu koraa enti, na Sara awoɔ apa ho. 12Sara tee asɛm no, ɔseree ne tirim, kaa sɛ, “Manya awie aberewabɔ, na me kunu nso abɔ akɔkoraa yi, ɛbɛyɛ sɛn na manya saa anigyedeɛ yi?”\n13Enti, Awurade bisaa Abraham sɛ, “Adɛn enti na Sara sere bisaa sɛ, ‘Ampa ara sɛ manyini aduru seyie yi, mɛtumi awo ba?’ 14Biribi boro Awurade ahoɔden so sɛ ɔbɛyɛ? Afe sɛsɛɛ a mɛsane aba sɛdeɛ mahyɛ wo ho bɔ no, na wo yere Sara awo ɔbabarima.”\n15Na Sara suro enti, ɔtwaa atorɔ sɛ, “Mansere.”\nNanso, Onyankopɔn kaa sɛ, “Ɛyɛ nokorɛ turodoo sɛ wosereeɛ.”\nAbraham Di Ma Sodom\n16Mmarima no kraa sɛ wɔrekɔ no, wɔde wɔn ani kyerɛɛ Sodom. Abraham kɔgyaa wɔn kwan. 17Afei, Awurade kaa sɛ, “Adeɛ a mabɔ me tirim sɛ mɛyɛ no, memfa nsie Abraham anaa? 18Ɛyɛ nokorɛ turodoo sɛ Abraham bɛyɛ ɔman kɛseɛ a ɛwɔ tumi. Na ɛnam Abraham so na wɔbɛhyira amanaman a ɛwɔ asase so nyinaa. 19Ɛfiri sɛ, mapa Abraham sɛ ɔbɛkyerɛkyerɛ ne mma ne ne fiefoɔ Awurade kwan. Na wɔayɛ ade pa ne ade tenenee a ɛsɔ Awurade ani. Sɛdeɛ ɛbɛyɛ a Awurade bɔ a ɔhyɛɛ Abraham no bɛba mu.”\n20Afei, Awurade kaa sɛ, “Mate nnebɔne a ɛyɛ duru a ɛrekɔ so wɔ Sodom ne Gomora no. 21Mɛkɔ hɔ makɔhwɛ sɛ, deɛ wɔyɛ no yɛ bɔne a ɛyɛ duru, sɛdeɛ mate no anaa. Sɛ ɛnte saa nso a, mɛhunu.”\n22Na mmarima baasa no mu baanu danee wɔn ani kyerɛɛ Sodom. Nanso, Abraham deɛ, na ɔda so gyina Awurade anim. 23Afei, Abraham twe bɛn Onyankopɔn bisaa no sɛ, “Wobɛsɛe nnipa tenenee ne nnipa bɔnefoɔ nyinaa afra anaa? 24Na sɛ nnipa tenenee aduonum wɔ kuro no mu a wobɛsɛe kuro no a worenhwɛ saa nnipa tenenee aduonum no ho nnyae kuro no sɛeɛ? 25Ɛmpare wo sɛ wobɛyɛ saa, sɛ wobɛkum nnipa tenenee ne nnipa bɔnefoɔ afra, de asotwe korɔ no ara bɛma nnipa tenenee ne nnipa bɔnefoɔ. Ɛmpare wo! Deɛ ɔbu asase nyinaa atɛn no remmu atɛntenenee anaa?”\n26Na Awurade kaa sɛ, “Sɛ mehunu nnipa tenenee aduonum wɔ Sodom kuro no mu a, wɔn enti, merensɛe kuro no.”\n27Na Abraham bisaa sɛ, “Afei, me a meyɛ nsõ ne dɔteɛ a mensɛ hwee, nanso masi me bo ne Awurade akasa yi, 28sɛ ɛba sɛ nnipa tenenee no dodoɔ yɛ aduanan enum nso ɛ? Esiane saa nnipa enum a wɔafiri nnipa tenenee aduonum no so ama aka nnipa tenenee aduanan enum no enti, wobɛsɛe kuro mu no nyinaa anaa?”\nOnyankopɔn buaa sɛ, “Sɛ mehunu nnipa tenenee aduanan enum wɔ kuro no mu a, merensɛe no.”\n29Abraham toaa nʼadebisa no so sɛ, “Sɛ ɛba sɛ, nnipa tenenee aduanan pɛ na wɔwɔ kuro no mu ɛ?”\nNa Awurade buaa Abraham sɛ, “Nnipa tenenee aduanan no enti, merensɛe kuro no.”\n30Abraham kɔɔ so srɛɛ bio sɛ, “Mesrɛ wo, Awurade, mma wo bo mfu me, ma menkasa. Sɛ ɛba sɛ nnipa tenenee aduasa na wɔwɔ kuro no mu nso ɛ?”\nAwurade buaa sɛ, “Sɛ mehunu nnipa tenenee aduasa a, merensɛe kuro no.”\n31Afei, Abraham bisaa sɛ, “Masi me bo ne Awurade akasa yi, ɛba sɛ nnipa tenenee aduonu pɛ na wɔwɔ kuro no mu ɛ?”\nOnyankopɔn buaa sɛ, “Saa nnipa tenenee aduonu no enti, merensɛe kuro no.”\n32Abraham kɔɔ so bisaa sɛ, “Ao, Awurade, mma wo bo mfu me; ma memmisa mʼasɛm baako pɛ a ɛtwa toɔ. Sɛ ɛba sɛ, nnipa tenenee edu na wɔwɔ kuro no mu nso ɛ?”\nAwurade buaa sɛ, “Saa nnipa tenenee edu no enti, merensɛe kuro no.”\n33Ɛberɛ a Awurade ne Abraham kasa wieeɛ no, ɔgyaa Abraham hɔ kɔeɛ. Abraham nso sane kɔɔ nʼatenaeɛm.\nASCB : 1 Mose 18


Nnwom 67 - Nkwa Asem (NA-TWI) | Biblica América Latina\nNnwom 67 - Nkwa Asem (NA-TWI)\n1Onyankopɔn, hu yɛn mmɔbɔ na hyira yɛn. Fa w’adɔe hwɛ yɛn, 2 na ama wiase nyinaa ahu wo pɛ; na ama aman nyinaa ahu wo pɛ; na ama aman nyinaa ahu wo nkwagye. 3 Ma adasamma nkamfo wo, O Onyankopɔn; ma nnipa nyinaa nkamfo wo! 4 Ma aman ani nnye na wɔnto ahosɛpɛw nnwom efisɛ, wubuu nnipa atɛntrenee na wokyerɛɛ aman a ɛwɔ asase so kwan. 5 Ma adasamma nkamfo wo, O, Onyankopɔn; ma nnipa nyinaa nkamfo wo! 6 Asase no abɔ n’aduan; Onyankopɔn, yɛn Nyankopɔn ahyira yɛn. 7 Onyankopɔn ahyira yɛn. Nnipa a wɔwɔ mmaa nyinaa nhyɛ no anuonyam.\nNA-TWI : Nnwom 67


Nnwom 143 NA-TWI - Mmoa mpaebɔ - Awurade, tie me mpaebɔ! - Bible Gateway\nNnwom 142Nnwom 144\nNnwom 143 Nkwa Asem (NA-TWI)\n143 Awurade, tie me mpaebɔ! Wo trenee mu, tie m’adesrɛ. Gye me so wɔ wo nokware turodoo mu! 2 Nsɔ me, w’akoa, nhwɛ! Obiara nyɛ pɛ w’anim.


Twi - #weexplainforeveryone\nBiribiara a ɛfa paneɛwɔ ho\n1. Ɛdeɛn ne paneɛ bɔ?\nSɛ wɔde paneɛ(aduro) ɛbɔ nnipa de abɔ wɔn ho ban afiri yarewa bi ho a yɛfrɛ no paneɛbɔ.Nnyarewa bi wɔhɔ a ɛsɛsɛ wo taa bɔ paneɛ ansaana woanya ahobanbɔ(yarewa bi tesɛ‘ “tetanus“)Yareɛ nkaɛ bi tesɛ ntoburo anaa ntɛnkyɛm deɛ Paneɛ baakoɔ anaa mmienu pɛ bɛtumi abɔ wo ho ban afiri ho.\n2. Kwan bɛn so na paneɛ(aduro) faso yɛ adwuma?\nPaneɛ(aduro) nyane honam mu akwaa a ɛbɔ nipadua no ho ban no .Saa honam mu akwaa yi din de honam mu nkommoa.Paneɛ(aduro) ma saa nkommoa yi ahoɔden soronko ma no pamo nnyarewa biara firi honam no mu.Saa ade yi na yɛ frɛ no “antibodies“\n3. Adɛn nti na paneɛ(aduro)no ho hia?\nPaneɛbɔ ma nnipa ntaa nya nnyarewa .Sɛ mmoawa nketekete a yɛnnfa yɛn ani kwa nhunu, na ɔmo san de yareɛ berɛ nipadua no(viruses ,bacterial or fungi) nya kwan wora nipadua no mu a,na kyerɛ sɛ yareɛ asaa nipadua no.Saa yareɛ tumi de owuo ba.\nPaneɛbɔ tumi bɔ nipadua no ho ban firi nsan yareɛ ho ne yareɛ no nsonsiansoɔ a ɛtaa sɛe nipadua no mfie beberee akyi.\nNsɛm biara a ɛfa paneɛ a yɛde ɛsi corona ho kwan.\n4. Corona virus paneɛ bɛn na y’agye atomu wɔ Germani man mu ha?\nWɔ Germani man mu ha no, paneɛ a ɛfiri “BioNTech (“Comernaty”), Moderna(„Spikevax“),AstraZeneca (“Vaxzevria”) ne Johnson & johnson“ adwumakuo no na y’agye atomu.Ɛfiri November 2021,yɛmmɔɔ Vaxzevria no bi wɔ Germani man mu ha. Na Johnson&Johnson no nso yɛnnfa mmɔ bio.\n5. Kwan bɛn so na paneɛ ahodoɔ biara yɛ adwuma?\nPaneɛ nyinaa nyane honam mu akwaa a ɛbɔ nipadua no ho ban no,deɛ yɛ frɛ no nkommoa no,seneɛ ɛbɛyɛ a nipadua no bɛbɔ no ankasa ho ban afiri mmoawa nketenkete a yɛnntumi mfa yɛn ani kwa nhunu(viruses).\nNipadua no ankasa yi “antibodies“ de bɔ honam no ho ban firi yareɛ mmoawa (virus) no ho.Nipadua no nam paneɛbɔ so “ sua“ kwan a wobɛbɔ ne ho ban.\n6. Nsonsonyɛ bɛn na ɛda paneɛ ahodoɔ adwumayɛ anaa na yaresa tumi mu.\nPaneɛ no nyinaa hwɛ sɛ corona yareɛ mu nyɛ den na mpo sɛ ɛnku yɛn.Wɔ yɛn nimdeɛ mu no, nsonsonyɛ biara nni paneɛ no adwuma yɛ anaa na yaresa tumi mu..Yɛnim yie sɛ, paneɛ a ɛdikan no bɔ yɛn ban, saa ara nso na deɛ ɛtɔso mmienu nso bɔ yɛn ban yie.\n7. Hwan na ɛsɛsɛ wɔwɔ paneɛ no, na paneɛ ahodoɔ no mu deɛ ɛwɔ hen na wode bɛwɔ no?\nOnipa biara a ɔmmɔɔ covid 19 paneɛ no bi no,mmɔ\nmRNA paneɛ a ɛfiri BioNTech/Pfizer (BioNTech) anaa Moderna (Spikevax) mprɛ mmienu so nanso ɛwɔ sɛ nnawɔtwe kakra da ntɛmoo.\nWɔ Germani man mu no, nnipa dodoɔ a wadi mfie dummienu (12)de kɔsi aduasa(30) na ɛbɔ paneɛ a ɛfiri BioNTech/Pfizer.\nSeisei deɛ EU agye atom sɛ mmɔfra a woadi mfie numb(5) dekɔsi dubaako bɛtumi awɔ BioNTech paneɛ no.Wɔn paneɛ no yɛ mmɔfra deɛ a wahyɛ da ayɛ ama wɔn. aduro dodoa a ɛwɔ wɔn paneɛbɔ no mu no so bɛte kakra.Mprenprem y’agye “Moderna“ atomu sɛ nnipa a w’adi mfie dunnwɔtwe(18) rekɔ bɛtumi awɔ.\nNa Paneɛ Vaxzevria a ɛfiri AstraZeneca nso y’agye atomu 18+ Nanso firi bosome Obubuo 2021,yɛmmɔɔ Vaxzevria no bi wɔ Germani man mu ha.\npaneɛ a ɛfiri Johnson and johnson nso yagye atom ama nipa wadi mfie dunnwotwe rekɔ 18+.Ɛnam sɛ nayaresa tumi wɔ fam nti no, wagyae ne bɔ no, ɛho nso ayɛ den wɔ Germani man mu ha.Ɛnti no obiara a wabɔ johnson and johnson paneɛ no bi no nsan nkɔ bɔ paneɛ a ɛtɔso mmienu wɔ mRNA paneɛ (Spikevax anaasɛ BioNTech) nnawɔtwe nnan akyi sɛneɛ ɛbɛyɛ a paneɛ no bɛtumi abɔ wɔn hoban yie Abodeɛmunyansapɛfoɔ gyedi sɛɛ sɛ wobɔ johnson and johnson paneɛ baako pɛ a ɛrentumi nyɛ adwuma yie.\n8. Mɛtumi akyerɛ paneɛ a mepɛsɛ wɔde bɔ me?\nWɔ Germani Man mu ha no,sɛsɛi wo bɛtumi ayi Spikevax a ɛfiri Moderna ne Comirnaty a ɛfiri BioNTech/Pfizer no mu baako.Nanso wɔ taa de Comirnaty aduro no bɔ nnipa a wɔn mfie ntera aduasa(30).Wɔn a wanyini paa no deɛ,ɛho bɛhia sɛ wɔbɔ Spikevax paneɛ no.\nDeɛn na ɛbɛsi wɔ paneɛ no wɔ akyire no?\n9. Paneɛwɔ no akyiri no deɛn na ɛbɛto me nipadua no ?\nWo honam no hyɛ aseɛ ne paneɛ(aduru) no yɛ adwuma bom yɛ “antibodies “no.\nAfei, ɛtommerɛ bi a honam da nneyɛɛ a ɛnnyɛ bi adi .Berebiara saa honam mu nneyɛɛ yi a yɛnya firi paneɛwɔ no ho no,nnyɛ hu saa na nkyɛre koraa na ɛkɔ.\nSaa nneɛeɛ yi a honam no da no adi no bi ne sɛ;yaww kakra bɛba faako a wɔde paneɛ no bɔɔ yɛ no,honam ani no bɛyɛ kɔkɔɔ kakra,brɛwyɛ,ti paeɛ,ebunu,hurae ne honam yaw nso tumi ba.\n10. Adɛn nti na nnipa bi nya atinka bɔne paneɛ wɔ no akyire no?\nObiara honamdua yɛ soronko .Ɛno nti na obiara nya atinka soronko no.Ɛbinom nneɛeɛ a ɔdan no adi wɔ paneɛ no akyire no nnyɛ hu koraa,ebinom nso deɛ yɛhu na ɛbinom deɛ, ɔnnya nneɛeɛ biara.\n11. Nsonsonyɛ bɛn na ɛda nsakrayɛ a ɛba wo honamdua mu ne daakye ɔhaw ɛbɛba no so?\nNsankrayɛ kakra a ɛbɛba wohonam mu no yɛ adepa. Ɛkyerɛsɛɛ paneɛ no reyɛ n’adwuma na honam rehyɛ aseɛ abɔ ne ho ban.Ɔhaw no deɛ nnyɛ adepa koraa na ɛbɛtumi ayɛhu nso.Nanso ntaa nsi.Paneɛ ho haw no ntaa nsi koraa.Deɛ ɛma saa ɔhaw no ba ne sɛ ebia na obi honam ne paneɛ no aduro no nhyia.\nPaneɛ no akyire no,sɛ wonya ebunu na sɛ ankɔ nansa akyi a ɛwɔ sɛ wo kɔ hu dɔkota.\nMpo sɛ wobɔ Vaxzevria paneɛ a ɛfiri AstraZeneca adwumakuo no anaasɛ paneɛ a ɛfiri Johnson and Johnson adwumakuo na sɛ nna kakra akyi no woti pae wo a ɛwɔsɛ wohu wo dɔkota.\n12. Nsakrayɛ foforo a paneɛbɔ no de ba nipadua no mu no bi ne sɛn?\nHonam mu nneɛeɛ anaa nsakrayɛ foforo a paneɛ no bɛtumi de aba no bi ne,yaww kakra bɛba faako a paneɛ no wɔɔ yɛ no,honam ani no bɛyɛ kɔkɔɔ kakra,brɛwyɛ,ti paeɛ,ebunu,hurae ne honam yaw nso tumi ba.\n13. Dɛen ne ɔhaw a ɛba wɔ paneɛbɔ akyi?\nƆhaw a ɛwɔ paneɛ no so no ɛntaa nsi koaa.Ɛtɔdabi a nnipa bi nipadua no ne paneɛ no nhyia.\nWɔ AstraZeneca and Johnson & Johnson,nnipa kakraa bi na ɛnya “blood clot“. nnipa kakra bi nya “myocarditis“ kakra pɛ wɔ Moderna’s Spikevax ne BioNTech/Pfizer’s Comirnaty akyiri.Mpem pii no,sɛ ɛbɛsi mpo a, nnipa a wɔnnfie\nmmoro aduasa (30) na nya saa ɔhaw yi.Ɛno nti no,ɛsɛsɛ nnipa a wɔn mfie mmoro aduasa(30) bɔ BioNTech/Pfizer’s Comirnaty paneɛ no ɛfirisɛ ne ɔhaw no ntaa mma koraa sɛ wode toto Moderna’s Spikevax paneɛ no ho a.\n14. Sɛ me bɔ paneɛ a ɛdi kan ne deɛ ɛtoso mmienu no wei a mehoban no bɛsi pi anaa?\nMpɛnpii no paneɛ a ɛdi kan no bɔ yɛnhoban firi yareɛ no anoden ne ne wuo ho nanso nna kakra akyiri no na paneɛ a ɛdi kan no ahoɔden no asa.Yei nti na ɛsɛsɛ wobɔ paneɛ a ɛtoso mmienu no.Sɛ worebɛbɔ paneɛ a ɛdi kan no a,wɔde da a wobɛbɔ paneɛ a ɛtoso mmienu no bɛma wo. Sɛ wɔbɔ wo paneɛ mmienu no nyinaa wei a, mRNA paneɛ a ɛfiri BioNTech/Pfizer ne Moderna ɛna afei nso Vaxzevria a ɛfiri AstraZeneca bɛbɔ wohoban 90% afiri yareɛ COVID-19 ho(.tesɛ wagye ayaresa wɔ asopiti) Paneɛbɔ san bɔ nnipadua no ho ban bɛyɛ 75% tia COVID-19 san ho.\n15. Mmerɛ dodoɔ sɛn na paneɛ(aduro)no bɛtumi abɔ meho ban afei nso deɛn ne “booster“ “vaccine“?\nAnimdefoɔ reka sɛ,ɛwɔ sɛ yɛbɔ paneɛ no bio wɔ mmerɛ bi akyi(boostered)Sɛ ɛbɛyɛyie mpo a, sɛ yɛbɔ paneɛ a ɛtoso mmienu wie a, abosome nsia (6)akyi no ɛwɔ sɛ yɛbɔ paneɛ(aduro)no bio ɛfirisɛ paneɛ(aduro) no ahoɔden no so tɛ abosome nsia(6) akyi.Saa deɛ wei to obiara.Saa paneɛ wei ne paneɛ nkayɛ no nyinaa yɛ pɛ.Sɛ yɛhwɛ “influenza“paneɛ no a,yɛbɔ no afe biara.Na “tetanus“(lockjaw) paneɛ no deɛ ɛsɛsɛ yɛbɔ no mfie du(10) biara.\n16. Mfie a madi bɛtumi anya nsonsiansoɔ wɔ paneɛ no adwumayɛ so anaa?\nAane,wo renyini no na wo honamdua no reyɛ mmerɛ.Ɛnam nimdeɛ kakra a yɛwɔ wɔ paneɛ no ho no nti,paneɛ a EU agye atomu bɛtumi abɔ obiara ho ban mpo mmerewa ne nkɔkoraa.\n17. Mɛtumi de yareɛ no asan obi wɔ berɛ a mawɔ paneɛ no?\nAane,wobɛtumi da asan obi nanso ɛnnyɛ mpem pii.Ɛnam yɛn nimdeɛ so no,sɛ yareɛ no yɛ nnipa a wabɔ paneɛ no bi a,yareɛ no ano wɔ fame.\n18. Sɛ manya yareɛ no mpo na sɛ me ho atɔ me a mɛtumi awɔ paneɛ no?\nAane, nanso wɔ saa asem yi mu no ɛhia masɛ wowɔ paneɛ no bosome mmiɛnsa akyi firi berɛ a wohunuu sɛ wanya yareɛ no (throat swap) sɛneɛ ɛbɛyɛ a paneɛ(aduro) no bɛ nyane nkommoa dada noa ɛdii yareɛ no so no.\nSɛ yɛhunu “antibodies“ a ɛko tia COVID-19 no bi wɔwo mogya mo a,yɛbɛbɔ wo paneɛ no nnawɔtwe nnan (4) akyi pɛpɛɛpɛ.Obiara a ɔbɛ nya corona yareɛ wɔ paneɛ a ɛdi kan ne paneɛ a ɛtoso mmienu ntɛm no ɛwɔ sɛ odi nsɛm a yɛadi kan aka ho asɛm no so.Ɛhia ma “booster vaccination“\n19. Paneɛ wɔ no akyire no,ɛwɔ sɛ me di ahonnidie nhyenhyeɛ no so na me san kata me whene ne mano anaa?\nAane, yɛbɛ kɔso adi yareɛ no mmra nyinaa so.Paneɛ wɔ akyire no yareɛ tumi san..Ahobanbo nhyehyeɛ no daso reyɛ adwuma.\n20. Mfasoɔ bɛn na ɛwɔ paneɛwɔ so?\nWobɛnya ahobanbɔ afiri corona yareɛ no anoden ne ne wuo ho.Paneɛ boa te corona mmoawa dwumadie so.Ɛbɛyɛ den kakra sɛ wode yareɛ no bɛsaa obi.Sɛ yɛyi apomoden mfasoɔ no firi hɔ a wobɛtumi akɔ baabiara a anka wontumi nkɔ wɔ bɛrɛ a wonwɔɔ paneɛ no.Sɛ wokura krataa a ɛkyerɛ sɛ wawɔ paneɛ no a Wobɛtumi akɔ cafes , wonnamfofoɔ nkyɛen , wobɛnya berɛ bebebree de ayɛ deɛ wopɛ.\nNhyehyɛeɛ bi aba a wɔde yɛ yareɛ kodiawuo yi ho anamontuo ho Saa nhyehyɛeɛ yi ne 3G,2G ɛna 2G+3G no kyerɛ sɛ:kwan da hɔ ma obiara a wabɔ paneɛ no,obiara ne ho atɔ no anaasɛ obiara a wanya “negative (rapid test/antigen test or PCR test)“wɔ da a wɔrekɔ nsra no.\n2G kyerɛsɛ: kwan da hɔ ma obiara a wabɔ paneɛ no anaasɛ obiara a ne ho atɔ no 2G+ kyerɛsɛ: kwan da hɔ ma obiara wabɔ paneɛ no anaasɛ obiara ne ho atɔ no, nanso gyesɛ wo de biribi a ɛkyerɛ sɛ wanya “negative(rapid test/antigen test or PCR test)“wɔ da a worekɔ nsra no.\nƐde nkwa to nsam anaa?\n21. Yɛwɔ nnipa bi a wɔn nkwa da nsam kyeɛn afoforo wɔ yareɛ yi ho anaa?\nMpaninfoɔ ne wɔn a wɔwɔ yareɛ bi dada nkwa da nsam yie paa.\nWɔbɛtumi awu anaasɛ wɔn yareɛ no mu bɛyɛ den paa ara .\nWɔ covid 19 ho no,Nipa a wɔtaa hyiahyia afoforo no, yareɛ no bɛtumi asaa wɔn.\nNipa yi bi ne dɔkotafoɔ, nɛɛsefoɔ, nnipa a wobom beberee wɔ efie bi mu, poliisifoɔ ne akyerɛkyerɛfoɔ.\n22. Aden nti na ɛnnyɛ den sɛ yareɛ yi bɛsan wɔn a wɔte bomu wɔ beaɛ bi?\nƐsiansɛ nnipa pii na ɛte beaɛ baako nti no, nnyɛ den sɛ yareɛ yi bɛsaa wɔn nyinaa ntɛntɛm.Ɛyɛ den sɛ wobɛ tete wɔntem ɛfirisɛ wɔ dɔɔso na beaɛ hɔ no nso sua.Yei nti na ɛhobɛhia sɛ yɛbɔ wɔn paneɛ no kanee.\n23. Yɛɛ sɔ paneɛ no ahwɛ wɔ refugeefoɔ so anaa ?\nDaabi ,wɔn a watu wɔn ho asi hɔ na yɛsɔɔ paneɛ no hweɛɛ wɔ wɔn so wɔ mmerɛ bi a atwam. Sɛsei deɛ mpanneɛ a wabɔ wɔ wiase nyinaa boro 8.5 billion (ɛbɛduru december 2021).Wei kyerɛsɛ ,wiase nkyekyɛmu fa anaasɛ fa ne akyire kakra na ɔhwɛ anim sɛ wɔbɛbɔ paneɛ yi atea COVID-19.\n24. Sɛ mewɔ yare dadaa bi a ,mɛtumi awɔ paneɛ no anaa?\nAane,Wo koraa na wo hia paneɛ no paa ɛfirisɛ,sɛ wonya COVID-19 yareɛ no a ɛmu bɛtumi ayɛden paa ara ɛsian wo yareɛ dadaa no nti.\nNnipa a wɔwɔ yare dadaa na yɛbɔ wɔn paneɛ no kanee wɔ Germani man mu ha.\n25. Sɛ mafa afuro a mɛtumi abɔ paneɛ no bi?\nSTIKO de aba sɛ apemfoɔ a wɔwɔ “ 2nd trimester“ mu(“second third of pregnancy“tesɛ firi\nbosome nnan(4) wɔ nyinsen mu) a wɔmmɔɔ paneɛ no nkɔbɔ paneɛ no.\nNa abaatan a wɔɔma wɔmma nufoɔ a wɔmmɔɔ paneɛ no deɛ STIKO de aba sɛ wɔmmɔ wɔn COVID-19 mRNA paneɛ Comirnaty a ɛfiri BioNTech/Pfizer no mmienu.\nApemfoɔ deɛ ɛmfa ho ne mfie a wadi ɛwɔ sɛ wobɔ Comirnaty paneɛ no na ɛnni ho kwan sɛ wɔbɔ Spikevax paneɛ no.Sɛ wobɔɔ paneɛ a ɛdi kan no ansaana wo fa yɛfunu a ,ɛwɔ sɛ wo bɔ paneɛ ɛtoso mmienu no wɔ 2nd trimester(ɛfiri bosome nnan wɔ nyinsen mu)\n26. Mmɔfra bɛtumi abɔ paneɛ no?\nMmɔfra a wadi mfie dummienu (12) rekɔ no bɛtumi abɔ BioNTech paneɛ a ɛfiri BioNTech/Pfizer.\nƐbio,EU agye atomu sɛ yɛbɛtumi de saa paneɛ yi abɔ mmɔfra a wadi mfie 5 -11.\nYɛde mmɔfra paneɛ sononko a yate aduro no so kakra na ɛbɔ wɔn.\n27. Hwan na ɛnsɛsɛ ɔwɔ no paneɛ no.?\nNnipa a wɔ yare na ne ho ayɛ hyɛ paa (ɛfiri 38.5°C anaa deɛ ɛbrosoɔ ) .Yɛbɛtumi awɔ no paneɛ no berɛ a ne ho atɔ no.\n28. Paneɛbɔ no si awoɔ ho kwan anaa ?\nDaabi, biribiara nni hɔ a abɔdeɛmu nyansapɛfoɔ aka a ɛkyerɛ sɛ paneɛ no kum nkwamoa anaasɛ ɛsi awoɔ ho kwan.\n29. Aden nti na paneɛ kuo no bi agyae paneɛ no bɔ no ?\nPaneɛwɔ no bi gyaeɛ efirisɛ na wopɛsɛ woyɛ paneɛ nsosiansoɔ no ho nhwehwɛmu no mu yie.Nnipa ahobanbo ne adea ɛhohia yie paa.Ɛno nti na woreyɛ nhwehwɛmu saa no.\nKwan bɛn so na mɛfaso anya paneɛ no bi abɔ?\n30. Ɛsɛsɛ mekɔ twerɛ me din de to hɔ ansaana matumi awɔ paneɛ no anaa?\nAane yɛ wɔ akwan beberee a wobɛfaso atwerɛ wo din Wobɛtumi ne dɔkotani a ɔbɔ paneɛ no ayɛ ho nhyehyɛe anaasɛ wobɛkɔ beaɛ a adɔkotafoɔ a wɔ nenam no wɔ no wɔberɛ a wo ne no nnyɛɛ nhyehyeɛ biara.\nsaa nsɛm yi pii wɔ abɛɛfo ntentan kɛseɛ so wɔ\nAfie nnipa biara a wɔwɔ Lower Saxony a ɔpɛ nsɛm a ɛfa paneɛbɔ ho bɛtumi afrɛ : 0800 99 88 665\nWobɛtumi afrɛ saa nɔmba yi firi ɛdwoada kɔsi memeneda 8 am kɔpem 8 pm\nFrɛ ahoma nnyɛ adwuma kwasiada ne afoofi da.\n“Online vaccination portal in Germani https://www.impfportal-niedersachsen.de\nWɔ Lower Saxony medical information center no wob3tumi ahwehwɛ adɔkotafoɔ a wɔka kasa ahodoɔ beberee.\n31. Paneɛwɔ agyinatuo wɔhɔ anaa?\nNnipa biara wɔ ho kwan sɛ ɔte afutusem fa ayaresa ho ansaana wabɔ paneɛ no.\nwie kyerɛsɛ beaɛ biara a wo bɛwɔ paneɛ no,sɛ ɛyɛ abusua dɔkota anaa paneɛbɔ beaɛ no , nsemmisa biara a wowɔ no wobɛtumi abusa.\nSɛ wonnyan mfaa wo ho adwɛn wɔ paneɛwɔ no ho a , wobɛtumi afre neɛ odi dwuma no na wabisa no agyinatuo.\n32. hefoɔ ankasa na ɛwɔ paneɛ no?\nWɔ Germani man mo ha no yɛwɔ adɔkotafoɔ a ɔmo nenam bɔ paneɛ no , adckotafoɔ a wɔwɔ mpɔtam ne wɔn a wɔwɔ nimdeɛ pii na waredare wɔ yareɛ no mu.Wɔ 2022 “ spring“ mu no “dentists“ ne “pharmacists“ bɛnya tumi a wɔde bɛbɔ paneɛ no.\n33. Ɛhefoɔ ne paneɛwɔ kuo a wɔ ne nam no?\nSaa kuo yi nso ka wɔn a wɔwɔ paneɛ no ho.Ɛyɛ adɔkotafoɔ kuo a wɔ kyinikyini kɔ baabi tesɛ afie mu,mpaninfoɔ paa fie , baabi a refugeefoɔ teteɛ, beaɛ kumaa bi a nnipa beberee teɛ.\nSaa adɔkotafoɔ yi yɛ bɛyɛ 200.Wɔbɔ paneɛ no ne kwanso wɔ baabiara a wɔ bɛkɔ biara.\n34. Ɛhene fa na mennya nkratoɔ yi bi ?\nƐha na wobɛnya nsem anaa nkratoɔ biara a wopɛ:\nPaneɛbɔ Mmra nsɛmmisa.\n35. Paneɛ no yɛ ɔpɛ so ?\nAane .wɔ Germani man mu ha deɛ, Woankasa na wobɛkyerɛ sɛ wobɛbɔ paneɛ no anaa wonmmɔ.\nNanso sɛ wopɛsɛ woyɛ adwuma wɔ nnwumakuo bi mu a ɛyɛ ɔhyɛso sɛ wobɛbɔ paneɛ no.\nƐfiri ɔbɛnem bosome 15.2022 rekɔ no saa ɔhyɛ yi bɛterɛ akɔ nnipa a wɔyɛ adwuma wɔ ayaresabea nyinaa.Nnipa a wɔmmɔɔ paneɛ no wɔ mmerɛ kakra bi a wɔ bɛtumi de anenam ayɛ deɛ ɔpɛ. Nhyehyɛeɛ bi aba a wɔde yɛ yareɛ kodiawuo yi ho anamontuo ho Saa nhyehyɛeɛ yi ne 3G,2G\n3G no kyerɛ sɛ:kwan da hɔ ma obiara a wabɔ paneɛ no,obiara ne ho atɔ no anaasɛ obiara a wanya “negative (rapid test/antigen test or PCR test)“wɔ da a wɔrekɔ nsra no.\n2G kyerɛsɛ: kwan da hɔ ma obiara a wabɔ paneɛ no anaasɛ obiara a ne ho atɔ no\n2G+ kyerɛsɛ: kwan da hɔ ma obiara wabɔ paneɛ no anaasɛ obiara ne ho atɔ no, nanso gyesɛ wo de biribi a ɛkyerɛ sɛ wanya “negative(rapid test/antigen test or PCR test)“wɔ da a worekɔ nsra no.\n36. Sɛ mannwɔ paneɛ no a asotwɛ bi wɔhɔ anaa?\nDaabi .yɛntwɛ obiara aso,paneeɛ no yɛ ɔpɛ so na mmom nnyɛ ɔhyɛ so.\n37. Daabi .yɛntwɛ obiara aso,paneeɛ no yɛ ɔpɛ so na mmom nnyɛ ɔhyɛ so.\nPaneɛ no ne asylum nhyehyɛeɛ no wɔ biribi yɛ anaa?\nDaabi.Sɛ wowɔ paneɛ no anaasɛ wannwɔ a, asotwe biara nni mu na ɛne asylum nhyehyɛeɛ no nni hwee yɛ.\n“The Standing Commission (STIKO)na ɛkamfo paneɛ no kyerɛ vmanfoɔ wɔ Germany.Nipa dunsia(16) a w’akwadwere wɔ abɔdeɛ mu nyansapɛ na w’atu wɔn ho asi hɔ wɔ commisssion no mu.Saa nipa yi atu wɔn ho sɛ wɔ bɛ bua nsɛmmisa a ɛfa paneɛ ne nsaayareɛ nyinaa ano.wɔ san kamfo paneɛ no ma


Nnwom 22 NA-TWI - Awerɛhow mu su ne ayeyi dwom - Me - Bible Gateway\nNnwom 21Nnwom 23\nNnwom 22 Nkwa Asem (NA-TWI)\n22 Me Nyankopɔn, me Nyankopɔn, adɛn nti na woagyaw me? Masu mmɔborɔsu repɛ mmoa, nanso ennu. 2 Mefrɛ wo awia, me Nyankopɔn, nanso wunnye me so. Mefrɛ wo anadwo, nanso minnya home. 3 Nanso wɔasi wo hene sɛ ɔkronkronni a Israel kamfo wo. 4 Yɛn nenanom de wɔn ho too wo so; wɔde wɔn ho too wo so, na wugyee wɔn nkwa. 5 Wɔfrɛɛ wo, na wɔnam so fii amane mu. Wɔde wɔn ho too wo so, na woanni wɔn huammɔ.


William Whiston | Tetefo Mfonini\nKENKAN WƆ Afrikaans Albanian Amharic Arabic Armenian Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Georgian German Greek Hebrew Hiligaynon Hungarian Iloko Indonesian Italian Japanese Kinyarwanda Kirghiz Kirundi Korean Latvian Lingala Lithuanian Macedonian Malagasy Maltese Norwegian Polish Portuguese Romanian Russian Sepedi Serbian Serbian (Roman) Sesotho (Lesotho) Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tsonga Tswana Turkish Twi Ukrainian Vietnamese Xhosa Zulu\nWilliam Whiston yɛ onipa bi a ɔtenaa ase tete. Ná ɔyɛ nyansahufo, akontaabufo, ne ɔsɔfo; ɔkyerɛw nhoma bebree. Ná ne yɔnko ne nyansahufo ne nkontaabufo Sir Isaac Newton a ofi England no. Ná Newton kura abasobɔde kɛse bi wɔ akontaabu mu wɔ Cambridge Suapɔn mu wɔ England. Afe 1702 mu na saa dibea no bedii Whiston nsam. Akukudamfo a wɔaben nyansahu ne mfiridwuma mu na na wɔde saa dibea no ma wɔn.\nBIBLE asuafo nso nim Whiston paa, efisɛ ɔno na ɔkyerɛɛ Yudani Flavius Josephus a ɔtenaa ase wɔ Asomafo no bere so no nhoma ahorow ase kɔɔ Borɔfo kasa mu. The Works of Josephus nhoma no kyerɛkyerɛɛ Yudafo abakɔsɛm ne tete Kristofo ho nsɛm mu kɔɔ akyiri.\nNá Whiston adwenem abue paa, ɛno nti otumi suaa nneɛma pii, ɛnkanka nea ɛfa nyansahu ne nyamesom ho. Ná ogye di sɛ nea Bible ka fa adebɔ ho no wom saa pɛpɛɛpɛ. Afei ɔhwɛ wiase ne sɛnea emu nneɛma ahyehyɛ pɛpɛɛpɛ na ɛyɛ adwuma no a, ogye di sɛ Onyame bi na ɔyɛe.\nAfei nso na Whiston gye di sɛ, nea ama Kristosom mu apaapae ne sɛ, asɔfo no de Bible ato baabi koraa na nkyerɛkyerɛ a enni Bible mu ne Asɔre mpanyimfo atetesɛm na wɔdi akyi.\nWhiston gye toom sɛ Bible yɛ Onyankopɔn nhoma a emu nsɛm yɛ nokware, enti na onnye nni sɛ Onyankopɔn bɛhyew nnipa wɔ Ɔbonsam gyam. Ohui sɛ ntease nnim na ɛyɛ atirimɔdensɛm na ɛmfata koraa sɛ yɛde besusuw Nyankopɔn. Nea etwaa asɔre mpanyimfo no awoɔ koraa ne Baasakoro nkyerɛkyerɛ a ɔkae sɛ ɛnyɛ nokware no. Asɔre no kyerɛkyerɛ Baasakoro mu sɛ, Agya ne Ɔba ne Honhom Kronkron no nyinaa ka bom yɛ Onyankopɔn; obi nkyɛn bi, na obiara nso te hɔ daa. Ne nyinaa akyi no, wɔsan ka sɛ onyame baako pɛ na ɛwɔ hɔ na ɛnyɛ anyame mmiɛnsa. Eyinom nyinaa, Whiston bɔ gui.\n“ONIMDEFO NO DANEE MAMMƆFO”\nWhiston too ne bo ase yɛɛ Baasakoro nkyerɛkyerɛ no mu nhwehwɛmu, na nea ɔkae ne sɛ Yesu asomafo no ankyerɛkyerɛ saa, na mmom akyiri yi na abosonsomfo de bɛhyɛɛ Kristosom mu. * Ne nnamfo ka kyerɛɛ no sɛ, sɛ onnim na sɛ ɔde saa asɛm no to gua a, ade a ɛyɛ fɛ bɛyɛ no tan. Nanso ampusuw Whiston koraa, efisɛ na wasua ahu sɛ Yesu yɛ Onyankopɔn Ba, na Onyankopɔn mpo na ɛbɔɔ no.\nSɛ obi kyerɛkyerɛ biribi a ɛne Anglikan Asɔre nkyerɛkyerɛ nhyia a, Cambridge Suapɔn no beyi no adi, enti na Whiston dibea betumi abɔ no. Nanso wanka n’ano antom te sɛ Newton. Newton nso hui sɛ Baasakoro nkyerɛkyerɛ no mfa kwan mu nanso ɔno de, wanyi n’anim anka ho asɛm. Whiston kyerɛw sɛ: “Mawe ataa so sɛ meremma biribiara nsesa m’adwene.”\nBiribiara amma Whiston annyae ne gyidi mu, enti obi a na ɔyɛ “onimdefo no danee mammɔfo”\nAfe 1710 mu na wɔyii Whiston adi fii Cambridge Suapɔn mu hɔ. Biribiara amma Whiston annyae ne gyidi mu, enti, “Onimdefo no danee mammɔfo.” Ɛno nso ammɔ no hu. Bere a wɔkae sɛ ɔyɛ ɔmammɔfo no mpo, saa bere no koraa na ɔkyerɛkyerɛw nhoma pii too ne din Primitive Christianity Revived (Tete Kristofo Nkyerɛkyerɛ a Wɔasan Akɔfa) Sɛ ɔka “tete” a, ɛkyerɛ nkyerɛkyerɛ a Yesu ne n’akyidifo de yɛɛ adwuma. Akyiri yi, Whiston tew Kuw bi a wɔbɔ Tete Kristofo Nkyerɛkyerɛ dawuru. Ná wɔhyiam wɔ ne fie wɔ London.\nƐwom, Whiston dibea bɔɔ no, na ne ho kyeree no sikasɛm mu kakra, nanso wannyae nhoma-kyerɛw; ɔtoaa so kyerɛwee na ɔkyerɛkyerɛɛ nkurɔfo wɔ baabi a wɔnom kɔfe wɔ London. Afe 1737 mu no, Josephus nhoma a na wakyerɛ ase no, otintim maa nkurɔfo huu sɛnea na Kristosom te wɔ asomafo no bere so. Saa nhoma no bi da so wɔ hɔ besi nnɛ.\nJames E. Force kyerɛw sɛ, Whiston yɛ ɔkokodurufo nanso na nnipa pii mpɛ n’asɛm, enti ɛnnɛ, nnipa bebree ka sɛ, na “n’asɛm mfa kwan mu.” Nanso ebinom bu no paa sɛ ɔyɛ Bible mu nimdefo a ɔde ne koma nyinaa hwehwɛɛ Bible mu nokware. Wɔbu no sɛ ɔbarima a ɔde yɛɛ n’adwene sɛ ɔde ne gyidi bɛbɔ ne bra.\n^ nky. 10 Sɛnea Onyankopɔn te no, Bible kyerɛkyerɛ mu kama. Sɛ wopɛ ho nsɛm pii a, kɔ jw.org. Hwɛ BIBLE TEACHINGS > BIBLE QUESTIONS ANSWERED.\nWilliam Whiston (1667-1752) na ɔyɛ Sir Isaac Newton yɔnko. Ná Whiston ne Newton adwene hyia wɔ Bible nkyerɛkyerɛ pii ho.\nNewton yii ne yam boaa Whiston wɔ ne dwumadi mu. Nanso akyiri yi Newton yii Whiston adi.\nSobo a wɔbɔɔ Whiston ne sɛ, ɔkyerɛkyerɛ gyidi foforo, nanso wɔanni n’asɛm.\n“Whiston ho ade baako a ɛyɛ fɛ paa ne ne nokwaredi.”—English Versions of the Bible.\nOnyansafo a Wantietie Nkurɔfo Ano\n“Sɛ Whiston ayɔnkofo buu no sɛ ɔyɛ obi a ɛnhaw no koraa sɛ ɔbɛgyina nokware afã ma n’adwuma abɔ no a, ɔno de, na obu n’atipɛnfo sɛ nnipa a na wɔyɛ nea wɔbɛtumi biara de pɛ nnipa anim anuonyam.”—William Whiston—Honest Newtonian.\n“Nyansahu mu nimdeɛ a na Whiston wɔ no boaa no ma ɔhwehwɛɛ nyamesom mu. Ɛma ɔdwennwenee ho, na ɔde n’adwenkyerɛ too gua. Nyamesom nhoma pii a na ɔkenkan na ɔdwennwene ho nti, wannye Baasakoro nkyerɛkyerɛ antom; ɔgyee tete Kristofo nkyerɛkyerɛ toom.”—Robert Bruen, PhD.\nTetefo Mfonini—William Whiston


Asetenam Nsɛm: Asomdwoe Aba Me ne Onyankopɔn ne Me Maame Ntam | Adesua\nKENKAN WƆ Afrikaans Bislama Cambodian Chitonga Cibemba Cinyanja Dangme Drehu English Ewe French Ga Garifuna Greenlandic Italian Kikaonde Kikongo Kimbundu Kongo Kwangali Kwanyama Laotian Lingala Lunda Luvale Maltese Mam Mambwe-Lungu Mauritian Creole Myanmar Nahuatl (Central) Nahuatl (Northern Puebla) Ndebele Ndonga Ngabere Nyaneka Nzema Otetela Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Seychelles Creole Silozi Spanish Swahili (Congo) Swati Tahitian Totonac Tshiluba Tsonga Tswana Twi Umbundu Venda Wallisian Xhosa Zulu\nAsomdwoe Aba Me ne Onyankopɔn ne Me Maame Ntam\nMichiyo Kumagai anom asɛm\nME MAAME bisaa me sɛ: “Adɛn nti na wompɛ sɛ wosom wo nananom a wɔawuwuo no? Wonnim sɛ wɔn nti na wote ase? W’ani nsɔ nea wɔayɛ ama wo? Worentumi nto amammerɛ a yɛn nananom de agya nkyirimma nkyene saa. Sɛ woansom yɛn nananom a wɔawuwuo no a, na worepɛ akyerɛ sɛ mfaso biara nni yɛn som no so.” Bere a Maame kaa saa wieeɛ no, ɔtuee suu mu.\nAbosome kakra ansa na saa asɛm yi resi no, na Yehowa Adansefo aka akyerɛ me maame sɛ wɔpɛ sɛ wɔne no sua Bible. Ná ɔmpɛ sɛ ɔsua Bible no, nanso na ɔpɛ sɛ ɔdi Adansefo no ni, enti ɔkaa sɛ wɔne me mmom nsua Bible no. Afei deɛ, me na ne bo afuw me yi. Ɛyɛɛ me nwonwa paa efisɛ na metie n’asɛm daa. Nanso, na mepɛ sɛ mema Yehowa ani gye, enti na merentumi ntie me maame asɛm saa bere yi. Ná ɛnyɛ mmerɛ, nanso Yehowa hyɛɛ me den.\nSƐNEA MEHUU YEHOWA\nJapanfo dodow no ara yɛ Buddhafo, na me nso m’abusuafo yɛ Buddhafo. Nanso, me ne Yehowa Adansefo suaa adeɛ abosome mmienu akyi no, mehuu sɛ Bible no ne nwoma a ɛyɛ nokware. Bere a mebɛhuu sɛ mewɔ Agya bi wɔ soro no, na mepɛ sɛ mehu no yie paa. Mfiase no, na me ne Maame ani gye ho sɛ yɛbɛbɔ nea meresua no ho nkɔmmɔ. Mefii ase kɔɔ asafo nhyiam Kwasida wɔ Ahenni Asa so. Bere a megu so resua adeɛ no, meka kyerɛɛ Maame sɛ merenyɛ Buddhafo amanne no bio. Me maame suban sesaa prɛko pɛ. Ɔkaa sɛ: “Ɛyɛ animguase sɛ yɛn busuani mpɛ sɛ ɔsom yɛn nananom a wɔawuwuo no.” Enti ɔka kyerɛɛ me sɛ mennyae Bible a meresua no ne asafo nhyiam a mekɔ no. Manso dae da sɛ me maame bɛka asɛm a ɛte saa! Ná wasesa koraa.\nPaapa kɔkaa Maame ho. Ná mahu wɔ Efesofoɔ ti 6 sɛ Yehowa pɛ sɛ metie m’awofo asɛm. Ná mepɛ sɛ asomdwoe san ba yɛn abusua mu bio, na menyaa adwene sɛ sɛ metie wɔn a, akyiri yi wɔn nso bɛtie m’asɛm. Saa bere no, na meresua adeɛ akɔkyerɛw sukuu sɔhwɛ, enti metiee m’awofo, na meyɛɛ m’adwene sɛ mɛgyae adesuakɔ abosome mmiɛnsa. Nanso, mehyɛɛ Yehowa bɔ sɛ sɛ abosome mmiɛnsa no sõ a, mɛsan akɔ asafo nhyiam bio.\nNneɛma mmienu bi nti, na saa gyinae a mesiiɛ no nyɛ papa. Nea ɛdi kan, na mesusu sɛ abosome mmiɛnsa bɛso no, na ɔpɛ a mewɔ sɛ mɛsom Yehowa no mu da so ara yɛ den. Nanso, me ne Yehowa ntam sɛee ntɛmntɛm. Nea ɛto so mmienu, Maame ne Paapa yɛeɛ araa sɛ wɔbɛma magyae Yehowa som.\nMMOA A MENYAEƐ NE ƆSƆRETIA A MEHYIAEƐ\nNá mahyia Adansefo pii a wɔn nso abusuafo asɔre atia wɔn wɔ Ahenni Asa so. Wɔhyɛɛ me nkuran sɛ Yehowa bɛhyɛ me den. (Mateo 10:34-37) Wɔka kyerɛɛ me sɛ sɛ mekɔ so ara di Yehowa nokware a, m’abusuafo nso bɛtumi asua Yehowa ho ade. Ná mepɛ sɛ mede me ho to Yehowa so, enti mefii ase bɔɔ mpae dendeenden.\nM’abusuafo faa akwan ahorow so sɔre tiaa me. Maame paa me kyɛw sɛ mennyae Bible a meresua no, na ɔsan nso ne me susuu nsɛm ho. Mpɛn pii no, na meyɛ komm tie no. Sɛ ɛba sɛ meka asɛm bi a, na adan akyinnyegye efisɛ na obiara pɛ sɛ ɔkyerɛ sɛ n’asɛm yɛ dɛ. Seesei mehu sɛ, sɛ anka metoo me bo ase maa Maame ɛnna mankasa antia nea ɔgye di a, ebia anka nneɛma bɛyɛ yie kakra. Esiane sɛ na m’awofo mpɛ sɛ mekɔ baabiara nti, na wɔhyɛ da ma me adwuma pii yɛ wɔ fie. Ɛtɔ mmere bi nso a, na wɔto me pono mu ma meka abɔnten anaasɛ wɔnnya me aduane biara.\nMaame ka kyerɛɛ nkurɔfo sɛ wɔnka bi mma no mma mensesa m’adwene. Ɔne me kyerɛkyerɛfo kasaeɛ, nanso ankɔsi hwee. Maame de me kɔɔ n’adwumam panyin hɔ sɛ ɔmma me nnye ntom sɛ mfaso biara nni ɔsom a aka nyinaa so. Ɔfrɛɛ yɛn abusuafo nso wɔ tɛlɛfon so, na ɔde sũ paa wɔn kyɛw sɛ wɔmmoa no. Wei hyɛɛ me abufuo paa. Nanso sɛ mekɔ asafo nhyiam a, na mpanyimfo no ka kyerɛ me sɛ sɛ Maame ka yɛn tebea no ho asɛm kyerɛ nkurɔfo a, na ɔredi wɔn adanse.\nNá m’awofo pɛ sɛ mekɔ sukuupɔn sɛnea ɛbɛyɛ a mɛnya adwuma pa ayɛ. Yɛantumi antena ase anka saa asɛm yi wɔ asomdwoe mu efisɛ na abufuo wɔ yɛn nyinaa mu. Enti mekyerɛw nkrataa ahorow de kyerɛkyerɛ nea mepɛ sɛ meyɛ ankasa mu kyerɛɛ wɔn. Paapa bo fuwii paa, na ɔkaa sɛ: “Sɛ ɛyɛ wo sɛ wobɛnya adwuma ayɛ a, ɛnneɛ ɔkyena nko ara kɔpɛ bi, anyɛ saa a wobɛfi fie ha.” Mebɔɔ Yehowa mpae na mesrɛɛ no sɛ ɔmmoa me. Ade kyee no ara, bere a menam asɛnka mu no, anuanom mmaa mmienu maa me adwuma. Wɔka kyerɛɛ me sɛ memmɛkyerɛ wɔn mma adeɛ. Paapa ani annye ho, enti na ɔne me nkasa, na na ɔmpɛ m’anim mpo ahu. Maame kaa sɛ, sɛ meyɛ nsɛmmɔnedifo mpo a, anka ɔpɛ no saa sen sɛ mɛyɛ Yehowa Dansefo.\nYehowa boaa me ma metenetenee m’adwene, na ɔma mehuu nea ɛsɛ sɛ meyɛ\nƐtɔ da bi a na mentumi nhu sɛ Yehowa ani gye ho sɛ merebu m’awofo asɛm so anaa. Enti mebɔɔ Yehowa mpae, na medwendwenee nea Bible ka fa ne dɔ ho. Wei boaa me ma menyaa adwempa wɔ m’awofo ho, na ɛmaa mehuu sɛ wɔdwene me ho nti na na wɔsɔre tia me no. Yehowa boaa me ma metenetenee m’adwene, na ɔma mehuu nea ɛsɛ sɛ meyɛ. Afei nso, bere a mereyɛ asɛnka adwuma no kɛse no, na m’ani gye ara na ɛregye. Nokwasɛm ne sɛ, na mepɛ sɛ meyɛ ɔkwampaefo.\nBere a anuanom mmaa bi tee sɛ mepɛ sɛ meyɛ ɔkwampaefo no, wɔka kyerɛɛ me sɛ mentwɛn mma m’awofo bo nnwo ansa. Mebɔɔ mpae hwehwɛɛ nyansa, meyɛɛ nhwehwɛmu, medwenee nea enti a mepɛ sɛ meyɛ akwampae adwuma no ho, na me ne anuanom mmarima ne mmaa a wɔwɔ suahu bɔɔ ho nkɔmmɔ. Afei mesii gyinae sɛ mepɛ sɛ mema Yehowa ani gye. Bio nso, mebɛhuu sɛ sɛ metwɛn kakra ansa na mafi akwampae adwuma ase mpo a, ɛnkyerɛ sɛ m’awofo bɛsesa wɔn suban.\nAka afe baako ma mawie ntoaso sukuu no na mefii akwampae adwuma ase. Bere a meyɛɛ akwampae adwuma kakra no, meyɛɛ sɛ mɛkɔ baabi a adawurubɔfo nnɔɔso akɔboa. Nanso na Maame ne Paapa mpɛ sɛ mefi fie. Enti metwɛn kɔsii sɛ medii mfe 20. Eduu hɔ no, meka kyerɛɛ baa dwumadibea no sɛ wɔmma me dwumadi wɔ Japan anafo fam a ɛbɛn baabi a m’abusuafo afoforo wɔ sɛnea ɛbɛyɛ a Maame nnwennwene pii.\nBere a mewɔ hɔ no, me Bible asuafo pii bɔɔ asu ma m’ani gyeeɛ. Mefii ase suaa Borɔfo kasa efisɛ na mepɛ sɛ meyɛ pii wɔ me som mu. Ná akwampaefo atitiriw mmienu bi wɔ m’asafo mu, na mehuu nsi ne ahokeka a na wɔwɔ, ne sɛnea wɔboaa afoforo no. Wei maa me nso mede sii m’ani so sɛ mɛyɛ ɔkwampaefo titiriw. Saa bere no ara, Maame yaree dendeenden mprenu, na emu biara no mekɔɔ fie kɔhwɛɛ no. Wei yɛɛ no nwonwa, na ɛmaa ne bo dwoo kakra.\nMANYA NHYIRA PII AFI YEHOWA HƆ\nMfe nson akyi no, akwampaefo atitiriw a mekaa wɔn ho asɛm no mu baako kyerɛw me krataa. Ne din de Atsushi. Ná ɔpɛ sɛ ɔware, na na ɔpɛ sɛ ɔhu sɛ m’ani gye ne ho anaa. Mannya Atsushi ho anigye da sɛ mɛware no, na na mennye nni sɛ ɔno nso wɔ me ho adwene bi a ɛte saa. Bosome baako akyi no, memaa no mmuaeɛ sɛ m’ani bɛgye ho sɛ mɛhu no yie. Yɛhuu sɛ ade koro no ara na yɛn nyinaa de asi yɛn ani so. Ná yɛpɛ sɛ yɛkɔ so yɛ bere nyinaa som adwuma no, na na yɛayɛ krado sɛ dwumadi biara a wɔde bɛma yɛn no, yɛbɛyɛ. Akyiri yi, yɛwaree. M’ani gyee paa sɛ Maame ne Paapa, ne m’abusuafo afoforo baa yɛn ayeforohyia no.\nƐno akyi bere tiaa bi no, bere a yɛresom sɛ daa akwampaefo no, wɔkaa sɛ Atsushi nkɔyɛ ɔmansin sohwɛfo boafo nsrasra asafo ahorow. Akyiri yi, wɔma yɛkɔyɛɛ akwampaefo atitiriw, na ɛno akyi no, wɔmaa yɛn ɔmansin ma yɛsrasraa asafo ahorow. Bere a yɛsrasraa asafo ahorow a ɛwɔ yɛn mansin no mu nyinaa wiei bere a ɛdi kan no, baa dwumadibea no frɛɛ yɛn wɔ tɛlɛfon so. Ná wɔpɛ sɛ wɔhu sɛ yɛn ani bɛgye ho sɛ yɛbɛkɔ Nepal akɔtoa ɔmansin adwuma no so anaa.\nYɛsomee wɔ aman ahorow so, na ɛma mesuaa Yehowa ho ade pii\nNá Nepal wɔ akyirikyiri, enti nea na ɛhaw me ne sɛnea na m’awofo bɛte nka sɛ meretu akɔ hɔ. Bere a mefrɛɛ wɔn wɔ tɛlɛfon so no, Paapa kaa sɛ, “Worekɔ beae a ɛhɔ yɛ anika.” Ná Paapa adamfo bi ama no nwoma a ɛka Nepal ho asɛm nnawɔtwe a na atwam no, na na Paapa ayɛ n’adwene mpo sɛ ɛhɔ yɛ anika nti, ɔbɛkɔ akɔhwehwɛ hɔ.\nNepalfo pɛ nnipa, enti yɛn ani gyee wɔ hɔ. Akyiri yi wɔde Bangladesh bɛkaa yɛn mansin no ho. Ɛwom sɛ ɛbɛn Nepal deɛ, nanso na ɛsono sɛnea ɛhɔ te koraa. Ná yɛtumi fa akwan ahorow pii so yɛ asɛnka adwuma no. Mfe nnum akyi no, wɔsan ma yɛbaa Japan, na seesei ɛhɔ na yɛreyɛ ɔmansin adwuma no.\nMesuaa Yehowa ho ade pii bere a yɛsomee wɔ Japan, Nepal, ne Bangladesh no. Ɛsono nnipa a wɔwɔ saa aman yi biara mu amammerɛ, wɔn suban, ne wɔn amanneɛ. Afei nso, ɛsono sɛnea obiara te. Mahu sɛ Yehowa hwɛ ankorankoro, ɔgye wɔn tom, ɔboa wɔn, na ɔhyira wɔn.\nYehowa ayɛ nneɛma pii ama me a ɛsɛ sɛ meda no ase. Wama mahu no, wama mereyɛ n’adwuma, na wama me okunu pa wɔ Kristofo asafo no mu. Onyankopɔn aboa me ma masisi gyinae pa, na seesei me ne ne ntam ne m’abusuafo ntam ayɛ kama. Yehowa adom so, me ne Maame asan ayɛ nnamfo bio. Meda Yehowa ase paa sɛ asomdwoe aba me ne Onyankopɔn ne me maame ntam.\nYɛn ani gye paa wɔ ɔmansin adwuma no mu


ADASAMMA YIEDIE HO ANODISÆ�M\nÆ�siane sÉ› adasamma ahunu sÉ›, yÉ›susu onipa, bu no, di no ni a, É›bÉ›ma ahofadie, atÉ›ntenenee ne asomdwoeÉ› ase atim wÉ” wiase yi mu nti,\nÆ�siane sÉ› atuateÉ› ne obuo a wÉ”ammu adasamma yiedie yi de anitan ne atirimuÉ”den baeÉ›, na abÉ›hwanyane nnipa ahonim de asetena foforÉ” aba, ama nnipa ani aba wÉ”n ho so sÉ› wÉ”wÉ” ho kwan sÉ› wÉ”ka wÉ”n adwene a ehu biara nni mu, na wÉ”wÉ” ho kwan sÉ› wÉ”yÉ” adwuma na É›nhia wÉ”n, na É›siane sÉ› wÉ”apae mu aka ato dwa sÉ› yei ne nnipa anidasoÉ” titre nti,\nÆ�siane sÉ›, É›nsÉ› sÉ› É›ba no sÉ› obi de ahomteÉ› bÉ›yÉ› nneyÉ›É› bi a É›yÉ› nneyÉ›É› a É›twa toÉ” koraa, a onii bÉ›tumi afa so de ako atia anitan ne ahupoo, berÉ› a mmara bÉ” adasamma yiedie anodisÉ›m ho ban nti,\nÆ�siane sÉ› É›ho hia sÉ› nnamfofa ba aman ahodoÉ” ntam nti,\nÆ�siane sÉ› Amanaman Nkabom Kuo mu nnipa asi wÉ”n gyidie so dua wÉ” Amammuo NnyinasoÉ” no mu, se onipa anim nyam ne boÉ” a É”som no nye adewa na É”barima ne É”baa nyinaa yÉ› pÉ›, na wÉ”awe ahinam so, sÉ› wÉ”bÉ›ma asetena mu ayÉ› yiÉ›, na nnipa atumi atena ase sÉ› anuanom wÉ” ahogono mu nti,\nÆ�siane sÉ› aman hodoÉ” a wÉ”fra Amanaman Kuo no mu ate wÉ” ho ase ahyÉ› bÉ” sÉ› wÉ”ne Amanaman Nkabom Kuo de anokorÉ” bÉ›hwÉ› ama obiara adi anodisÉ›m no ni, ama obiara anya n'ahofadie ne ahotÉ” sÉ›deÉ› É›fata no nti,\nÆ�siane sÉ› ntease pa a yÉ›bÉ›nya no wÉ” anodisÉ›m a É›fa onipa yiedie ne n'ahofadie ho bÉ›ma yÉ›n bÉ”hyÉ› yi adi mu nti,\nekuo no badwa kÉ›seÉ› no\npae mu ka sÉ›:\nAni da kwan sÉ›:\nSaa adasamma Yiedie Ho AnodisÉ›m a wÉ”ada no adie yi bÉ›yÉ› susudua titire baako pÉ› a, É›wÉ” hÉ” ma nnipa ne amanaman nyinaa, na Æ†kÉ”ntÉ›korÉ” anaa fekuo ahodoÉ” nyinaa bÉ›ma adi wÉ”n tirim dÉ›m, abÉ” no dawuro akyerÉ›kyerÉ› aseÉ› yie pa ara, agye ato mu, adi so, na wÉ”de afa wÉ”n ankasa aman ne aman foforÉ” dwumadie nhyehyÉ›É› ahodÉ” so ama ahyeta aman a wÉ”dÉ”m Amanaman Nkabom Kuo ne aman biara a É›hyÉ› n'ase mu.\nNnipa nyinaa yÉ› pÉ›. Na wÉ”de adwene ne nyansa na abÉ” obiara. Æ�no nti, É›sÉ› sÉ› obiara dÉ” ne yÉ”nko, bu ne yÉ”nko, di ne yÉ”nko ni.\nYiedie ho anodisÉ›m mu asÉ›m yi wÉ” hÉ” ma obiara a nyiyimu biara nni mu. Æ�mfa ho sÉ› obi yÉ› tuntum anaa fufuo, É”baa anaa É”barima. Kasa a obi ka, asÉ”re a obi kÉ”, amanyÉ”kuo ko a obi dÉ”m, deÉ› obi fire, adwapadeÉ› a É”wÉ”, n'awosuom ne deÉ› É›keka ho nsi obiara kwan wÉ” saa nhyehyÉ›É› yi ho.\nDeÉ› É›ka ho ne sÉ›, É›nsÉ› sÉ› yÉ›to É”man biara a obi firi mu ho, sÉ› É”man ko no di ne ho so anaa É›hyÉ› É”man foforÉ” bi ase.\nObiara wÉ” ho kwan sÉ› É”tena ase asomdwoeÉ› ne ahofadie mu a bÉ”ne biara nka ne nipadua no.\nÆ�nsÉ› sÉ› obiara di obi nya. NkoatÉ” ne nkoatÉ”n yÉ› dwadie bi a É›sÉ› sÉ› wÉ”tÉ”re aseÉ› korakora.\nÆ�nsÉ› sÉ› obi fa É›kwan bi so hyÉ› onipa dasani biara aniÉ›yaadeÉ›. Anaa É”fa atirimuÉ”den kwan so twa obi asuo, gu n'anim aseÉ›.\nSÉ› obiara kÉ”pue mmara anim wÉ” baabiara a, É›sÉ› sÉ› wÉ”gye no to mu sÉ› onipa.\nNnipa nyinaa yÉ› pÉ› wÉ” mmara anim. Mmara bÉ” nnipa nyinaa ho ban pÉ› a nyiyimu biara nni mu. Mmara mu deÉ›, yÉ›nhwÉ› obiara anim.\nSÉ› obi bu mmara yi bi so tia É”foforÉ” a, É”wÉ” ho kwan sÉ› É”de no fa mmara kwan so ne no di sÉ›deÉ› mmara seÉ›.\nÆ�nsÉ› sÉ› wÉ”kyere obiara kyehunu. Æ�nsÉ› sÉ› wÉ”kyere obiara sie anaa wÉ”twa obi asuo kwa.\nSÉ› wÉ”bÉ” obi kwaadu wÉ” biribi ho na wÉ”de onii kÉ” asÉ›nniiÉ› a, É›sÉ› sÉ› wÉ”n a wÉ”bÉ›di asÉ›m no bu atÉ›ntenenee, berÉ› a wÉ”nkyea wÉ”n aso. Æ�sÉ› sÉ› asÉ›nnifoÉ” no yÉ› nnipa a wÉ”n ho nni asÉ›m no mu koraa.\nSÉ› wÉ”de so to obi so, nam so kye no, na wÉ”ntumi mfeefee asÉ›m no mu, nhunuu nokorÉ› a É›wÉ” mu a, yÉ›fa no sÉ› onii no nyÉ›É› saa bÉ”ne no, gye sÉ› wÉ”nam mmara kwan so, kÉ” asÉ›m no mu, hunu sÉ› É”di fÉ”. SÉ› wÉ”de no kÉ” asÉ›nniiÉ› mpo koraa a, É”wÉ” ho kwan sÉ› É”hwehwÉ› mmoa biara a É”bÉ›tumi anya de atete ne ho akyiri kwan.\nObiara nni ho kwan sÉ› É”gyina amammara anaa amanaman mmara so de asotwe a É›mfata ma obi wÉ” bÉ”ne bi a onii yÉ›e berÉ› a na saa mmara no nni hÉ” ho. Na sÉ› É›kÉ”ba no sÉ› na asotwe bi wÉ” hÉ” ansa na asotwe foforÉ” a emu yÉ› den sene dada no reba a, É›sÉ› sÉ› asotwe a onii yÉ›É› saa bÉ”ne no na É›wo hÉ” dada no ara na wÉ”de twe no.\nÆ�nsÉ› sÉ› obi fa É›kwammÉ”ne so de ne ho hyehyÉ› obi kÉ”koamsÉ›m, n'afisÉ›m anaa n'abusuasÉ›m mu. Æ�nsÉ› sÉ› obi gu obi din ho fi. Mmmara bÉ” onipa biara ho ban sÉ›deÉ› É›bÉ›yÉ› a, biribiara ntumi nsi ne yiedie ho kwan.\nObiara wÉ” ho kwan sÉ› É”tumi kÉ” baabiara, tumi tena baabiara wÉ” É”man biara mu.\nObiara wÉ” ho kwan sÉ› É”tumi tu firi É”man biara mu a ne man ka ho, sane ba ne man mu bio.\nSÉ› obi manfoÉ” reteetee no apÉ› no atÉ”re n'ase a, É›yÉ› n'asÉ›deÉ› sÉ› É”dwane kÉ” dwankÉ”bea bi wÉ” É”man foforÉ” bi mu kÉ”bÉ” ne ho adwaa wÉ” hÉ”.\nSÉ› obi yÉ› bÉ”ne a É›mfa amanyÉ” ho anaa É›ntia Amanaman Nkabom Kuo nhyÉ›hyÉ›É› a, É›nyÉ› onii no asÉ›deÉ› sÉ› saa mmara yi bÉ” ne ho ban firi saa bÉ”ne no ho.\nÆ�yÉ› obiara asÉ›deÉ› sÉ› É”tumi kÉ” oman foforÉ” bi mu kÉ”dane hÉ”ni.\nObiara ntumi mmÉ” ne tirim, mfa asisie kwan so nsakra obi nkyi. SÉ› obi pÉ› sÉ› É”sakra ne nkyi nso a, É›yÉ› n'asÉ›deÉ› sÉ› É”sakra berÉ› a akwansideÉ› biara nni mu.\nÆ�yÉ› mmarima ne mmaa a wÉ”anyinyini, aso awadeÉ› asÉ›deÉ›, sÉ› wÉ”ware wowo mma, berÉ› a wÉ”n nipasuo, wÉ”n nkyi ne wÉ”n nyamesom nsi wÉ”n kwan wÉ” wÉ”n awadeÉ› anaa awaregyaeÉ› ho.\nSÉ› awareÉ› no bÉ›sÉ” a, gye sÉ› awarefoÉ” baanu no apene so, agye ato wÉ”n ho so sÉ› wÉ”bÉ›ware.\nFidua a É›yÉ› agya, É›na ne mma no nnyinasoÉ” no yÉ› abusuabÉ” nnyinasoÉ” mfitiaseÉ›, na É›yÉ› fidua no asÉ›deÉ› sÉ› É”manfoÉ” bÉ” wÉ”n ho ban.\nÆ�yÉ› obiara asÉ›deÉ› sÉ› É”pÉ› É”no ara n'agyapadeÉ›. Æ†tumi nso ne afoforÉ” bom ne wÉ”n pÉ› agyapadeÉ›.\nÆ�nsÉ› sÉ› wÉ”de ahupoo anaa nneyÉ›É› a É›nnam mmara kwan soÉ” gye obi agyapadeÉ› firi ne nsam kwa.\nÆ�yÉ› onipa biara asÉ›deÉ› sÉ› É”di n'ankasa tirim, dwene n'adwene, kÉ” asÉ”re biara a É”pÉ›. Saa tumi yi ma kwan ma obi tumi sesa n'asÉ”re ne ne gyidie wÉ” badwam anaa kÉ”koam a akwansideÉ› biara mma mu, na É›mfa ho nso sÉ› wÉ”yÉ› nnipa bebree anaa É”yÉ› É”kÉ”ntÉ›korÉ”.\nÆ�yÉ› onipa biara asÉ›deÉ› sÉ› É”tumi ka n'adwene wÉ” biribiri ho berÉ› a akwansideÉ› biara nni mu. Afei obiara nso tumi fo É”kwan biara so bÉ” biribi ho dawuro de kyerÉ› n'adwene anaa É”tumi hwehwÉ› nya biribi ho adwene a É›mfa ho sÉ› É”yÉ› É”man ba anaa É”nana.\nÆ�yÉ› obiara asÉ›deÉ› sÉ› É”dÉ”m asomdwoeÉ› kuo bi. Æ�kwan nso da hÉ” sÉ› nnipa bi tumi bom hyia a É›nyÉ› bÉ”ne so.\nÆ�nsÉ› sÉ› obiara hyÉ› obiara ma É”dÉ”m kuo bi a É”mpÉ›.\nÆ�yÉ› onipa biara asÉ›deÉ› sÉ› wÉ”rebu ne man anaa wÉ”reka mu asÉ›m a, É”ka bie. Onii no tumi kÉ” mu tee anaa É”tumi fa abatoÉ” a emu da hÉ” kwan so ka bi.\nOnipa biara wÉ” ho kwan sÉ› biribiara a ne man mu aban bÉ›yÉ” no, É”nya ne so ne deÉ› pÉ›pÉ›É›pÉ›.\nDeÉ› É”manfoÉ” pÉ› na É›sÉ› sÉ› wÉ”n aban yÉ”. WÉ”nam abatoÉ” a dwinim biara nni mu, na obi nhunu ne yÉ”nko abatoÉ” mu, na obiara a wadi mfeÉ› dunwÉ”twe biara to bie so na É›dÉ›di saa dwuma yi.\nÆ�yÉ› É”man biara asÉ›deÉ› sÉ› É›bÉ” É”man ba biara ho ban. Æ�sÉ› sÉ› É›nam É”man no ahoÉ”den anaa nkabom bi a saa É”man no ne É”man foforÉ” bi ayÉ” so ma É”man ba biara nya anigyeÉ›, di yie sÉ›deÉ› É”man ko no sikasÉ›m, nnÉ”baeÉ› ne amammerÉ› a É›tumi ma onipa di mu no teÉ›.\nÆ�yÉ› onipa biara asÉ›deÉ› sÉ› É”yÉ› adwuma. Adwuma biara a obiara pÉ› sÉ› É”yÉ› no nso, É›nsÉ› sÉ› akwansideÉ› biara ba ho. Æ�nsÉ› sÉ› mmara no bÉ” adwumayÉ”foÉ” ho ban firi adiyie mu, na É›hwÉ› ma wÉ”nya ahotÉ” wÉ” wÉ”n nnwuma mu.\nDwuma korÉ” a obi bÉ›die no so akatua a É›fata na É›sÉ› sÉ› wÉ”tua no a nyiyimu biara nni mu.\nÆ�yÉ› onipa biara asÉ›deÉ› sÉ› É”yÉ› adwuma biara a É”pÉ›, nya ne so ne n'akatua a É›bÉ›tumi ama É”ne ne hokafoÉ” ne ne mma atena ase anigyeÉ› mu, sÉ› nnipa, na sÉ› É›yere so koraa a, aban boa no kwan bi so de bÉ” ne ho ban firi ahokyere bi mu.\nÆ�yÉ› onipa biara asÉ›deÉ› sÉ› É”te anaa É”dÉ”m adwumayÉ›foÉ” kuo de bÉ” n'adwuma anaa n'ankasa ho ban.\nÆ�yÉ› onipa biara asÉ›deÉ› sÉ› É”yÉ› adwuma bi a, É”nya kwan gye n'ahome, na É”tumi yÉ› adwuma nso kÉ”si berÉ› bi. Æ�tÉ” da a, wÉ”ma onii no kwan ma É”di afoofi a wÉ”tua no ka.\nÆ�yÉ› onipa biara asÉ›deÉ› sÉ› É”no, ne hokafoÉ” ne ne mma a É›yÉ› fidua no nya ahotÉ” wÉ” wÉ”n asetena mu. NnoÉ”ma a É›de ahotÉ” brÉ› abusua anaa fidua no ne aduane, aduradeÉ›, adan, ayarehwÉ› ne onipa asetenam ahiadeÉ› nyinaa, na mpo sÉ› É›kÉ”ba no sÉ› obi adwuma sÉ›e anaa É”di dÉ›m, anaa É”di kuna, anaa onyini ma no guro, anaa biribiara a É›de É”haw bÉ›ba n'asetena mu a É›nyÉ› ne mfomsoÉ” no, É›yÉ› n'asÉ›deÉ› sÉ› É”nya asetena pa a É›fata.\nÆ�sÉ› sÉ› wÉ”ma mmaatan, ne titire no, wÉ”n a wÉ”turu mma ne mmÉ”fra nyinaa nyia mmoa sononko. AbÉ”fra a wÉ”nam aware pa kwan so woo no ne sÉ›be, mpena ba nyinaa yÉ› mmÉ”fra a wÉ”hia hwÉ› pa a nyiyimu biara nni mu.\nÆ�yÉ› onipa biara asÉ›deÉ› sÉ› É”kÉ” sukuu kÉ”sua nwoma. MÉ”fraberÉ›m nwomasua no yÉ› adesua ahyÉ›seÉ› a É›nni sÉ› wÉ”tua ho sika koraa. Æ�yÉ› nhyÉ› sÉ› abÉ”fra biara bÉ›kÉ” mfitiaseÉ› sukuu no bi. Æ�sÉ› sÉ› wÉ”buebue mfiridwuma ne nsanodwuma bebree, na sÉ› obi tiri di boa no a, wakÉ”toa so wÉ” suapÉ”n bi mu, berÉ› a nyiyimu biara nni mu.\nAdesua ho mfasoÉ” titire ara ne sÉ› onipa bÉ›sua adeÉ› anya mpontuo wÉ” n'asetena mu, ahunu n'asÉ›deÉ›, na wate n'ahofadie ase yie. Æ�ba no saa a, É›bÉ›ma nteaseÉ›, abodwokyÉ›reÉ›, ne nnamfofa abÉ›da aman ne aman, awosuo nu nyamesom mu gyidie ahodoÉ” nyinaa ntam, na aboa ama botaeÉ› a Amanaman Nkabom Kuo de asi n'ani so pÉ› sÉ› asomdwoeÉ› ba wiase afanan nyinaa no adi mu.\nÆ�yÉ› awofoÉ” nyinaa asÉ›deÉ› a É›di kan koraa sÉ› wÉ”kyerÉ› adesua korÉ” a wÉ”pÉ› sÉ› wÉ”n mma nya no daakye.\nÆ�yÉ› onipa biara asÉ›deÉ› sÉ› É”ma n'ani gye n'amammerÉ› ho, na É”de ne ho hyehyÉ› emu dwumadie nyinaa mu, na É”nya mfasoÉ” a É›firi AbÉ”deÉ›munyansapÉ› mu ba nso.\nÆ�yÉ› onipa biara a É”de n'ankasa adwene atwerÉ› anaa ayÉ› biribi de ne din ato soÉ” no asÉ›deÉ› se É”man no hwÉ› bÉ” ho ban ma no na ne brÉ› anyÉ› kwa.\nÆ�yÉ› onipa biara asÉ›deÉ› sÉ› É”de anigyeÉ› ne ahosÉ›pÉ› tena ase asomdwoeÉ› mu wÉ” ne man anaa É”man foforÉ” mu, sÉ›deÉ› É›bÉ›yÉ› na deÉ› wÉ”apae mu aka no Amanaman Nkabom Kuo AnodisÉ›m mu no bÉ›di mu.\nÆ�yÉ› onipa biara asÉ›deÉ› sÉ› É”de n'ahoÉ”den ne ne nyansa boa ma faako a É”teÉ› tumpon, É›firi sÉ› É›hÉ” na ama wayÉ› sÉ›deÉ› É”teÉ› yi.\nÆ�wom sÉ›, É›sÉ› sÉ› onipa biara di ne ho so, yÉ› deÉ› É›bÉ›ma ne ho atÉ” no deÉ›, nanso sÉ›deÉ› É›bÉ›yÉ› a, obi nnya anigyetrasoÉ” a É›de É”haw bÉ›ma n'afÉ›foÉ” no nti, É›sÉ› sÉ› onipa biara di ne man anaa fekuo a É”fra mu mmara so, na ama É”dodoÉ” amammuo asetena abÉ” onipa yiedie ho ban.\nÆ�nsÉ› sÉ› obi toto saa asÉ›deÉ› ne ahofadie ho nhyehyÉ›É› ahodoÉ” yi ase ma ne nneyÉ›É› ne Amanaman Nkabom Kuo apÉ›deÉ› no bÉ” abira kwan biara so.\nWÉ”anhwÉ› É”man anaa nnipakuo bi ho na É›yÉ›É› saa AnodisÉ›m yi. Ne saa nti, É›nni sÉ› obi bÉ›gyina AnodisÉ›m yi so, ayÉ› biribi ama atia adwempa a É›fa onipa asÉ›deÉ› ne n'ahofadie a Amanaman Nkabom Kuo nya de yÉ›É› saa anodisÉ›m no.


Ebɛnadze Ntsi Na Jehovah Adasefo Nndzi Borɔnya? | FAQ\nKENKAN WƆ Afrikaans Albanian America Mmum Kasa Amharic Arabic Argentina Mmum Kasa Armenian Armenian (West) Assamese Australia Mmum Kasa Azerbaijani Azerbaijani (Cyrillic) Bashkir Basque Bassa (Cameroon) Batak (Toba) Bengali Bicol Bislama Bosnian Boulou Brazil Mmum Kasa Bulgarian Cambodian Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Chuvash Cibemba Colombia Mmum Kasa Croatian Czech Dangme Danish Digor Drehu Dutch Ecuador Mmum Kasa Edo Efik English (Borɔfo) Estonian Ewe (Awona) Faroese Fijian Finnish Fon French French Mmum Kasa Ga (Nkran Kasa) Galician Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hungarian Hungary Mmum Kasa Iban Ibanag Icelandic Igbo Iloko Indonesian Irish Mmum Kasa Isoko Italian Italy Mmum Kasa Japan Mmum Kasa Japanese Javanese Kabiye Kabyle Kachin Kannada Karen (S'gaw) Kekchi Kikamba Kikaonde Kikongo Kiluba Kimbundu Kinyarwanda Kirundi Kisi Kisonge Kongo Korean Krio Kwangali Kwanyama Kyangonde Lamba Latvian Lingala Lithuanian Low German Luo Macedonian Malagasy Malay Malayalam Maltese Mam Mambwe-Lungu Mapudungun Marathi Mazatec (Huautla) Mende Mfantse Mingrelian Mixe (North Central) Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Ngangela Nias Norwegian Nzema Oromo Ossetian Pangasinan Papiamento (Aruba) Papiamento (Curaçao) Persian Philippines Mmum Kasa Polish Portuguese Portuguese (Portugal) Punjabi Quechua (Ayacucho) Quechua (Bolivia) Quechua (Cuzco) Quichua (Chimborazo) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Soli Solomon Islands Pidgin Spanish Sunda Swahili Swati Swedish Sãotomense Tagalog Tahitian Tamil Tankarana Tarascan Telugu Tetun Dili Thai Tigrinya Tlapanec Tojolabal Tok Pisin Tokelauan Tongan Totonac Tsonga Turkish Turkmen Twi Tzeltal Tzotzil Ukrainian Urdu Urhobo Valencian Venda Vezo Vietnamese Wallisian Welsh Xhosa Yoruba (Alata) Zapotec (Isthmus) Zapotec (Lachiguiri) Zulu\nAkɔhwisɛm: Siantsir a Jehovah Adasefo nndzi Borɔnya nye dɛ wɔnngye Jesus nndzi.\nNokwasɛm: Yɛyɛ Christianfo. Yɛgye dzi dɛ yɛnam Jesus Christ nkotoo do na yebenya nkwagye.—Ndwuma 4:12.\nAkɔhwisɛm: Hom kã kyerɛ ebusuamufo dɛ mma wonndzi Borɔnya dze tsetsew mbusua ntamu.\nNokwasɛm: Yɛdwen mbusua ho paa, na yɛnam Bible no do boa ma mbusua ahorow gyina na wɔyɛ dzen.\nAkɔhwisɛm: Hom nnya “Borɔnya sunsum” a ɔnye ayamuyie, asomdwee wɔ asaase do, nye tsinkwa a wɔdze ma nyimpa no mu kyɛfã.\nNokwasɛm: Yɛbɔ mbɔdzen dɛ yɛbɛda ayamuyie nye asomdwee edzi dabiara da. (Mbɛbusɛm 11:25; Romefo 12:18) Dɛ nhwɛdo no, ɔkwan a yɛfa do yɛ hɛn nhyiamu ahorow nye asɛnka edwuma no nye Jesus ahyɛdze yi hyia: “hom enya no kwa: hom mfa mma kwa.” (Matthew 10:8) Bio so yɛdan adwen kɔ Nyankopɔn n’Ahenman no do dɛ, ɔno nkotsẽe nye asomdwee a yebenya wɔ asaase yi do ho nokwar enyidado.—Matthew 10:7.\nJesus hyɛɛ hɛn dɛ yɛnkaa no wu no, na nnyɛ n’awo no.—Luke 22:19, 20.\nJesus n’asomafo nye n’esuafo a wodzi kan no enndzi Borɔnya. New Catholic Encyclopedia no kã dɛ “wɔdze Jesus n’awoda ho afahyɛ no sii hɔ bɛyɛ afe 243 wɔ Christ no wu ekyir.” Iyi kyerɛ dɛ asomafo no nyinara wui no ekyir no, bɔbor mfe ɔha twaa mu ana wɔdze Borɔnya no risi hɔ.\nAdanse biara nnyi hɔ a ɔkyerɛ dɛ wɔwoo Jesus December 25; wɔnnkyerɛɛw n’awoda no wɔ Bible no mu.\nYɛgye dzi dɛ Nyankopɔn nngye Borɔnya nnto mu osiandɛ n’ase fi abosonsom amandze ahorow mu.—2 Corinthfo 6:17.\nEbɛnadze ntsi na ɔsɛ dɛ hom ma Borɔnyadzi yɛ asɛm?\nNyimpa pii nyim dɛ Borɔnya fi abosonsom mu na Bible no mmfoa do dze, naaso ne nyinara ekyir no wodzi Borɔnya. Dɛm nkorɔfo yi botum ebisa dɛ: Ebɛnadze ntsi na ɔsɛ dɛ Christianfo dze gyinaesi a ɔtse dɛm haw hɔnho? Ebɛnadze ntsi na ɔsɛ dɛ wɔma iyi so yɛ asɛm?\nBible no hyɛ hɛn nkuran dɛ hɛnankasa yensusũ nsɛm ho, na hɛn som no aayɛ “som a ɔwɔ siantsir.” (Romefo 12:1, 2) Ɔkyerɛkyerɛ hɛn dɛ yɛmma nokwar no nsom hɛn bo. (John 4:23, 24) Ntsi ɔwɔ mu dɛ yɛdwen mbrɛ afofor bu hɛn no ho dze, naaso yɛdze Bible ngyinadosɛm yɛ edwuma, sɛ iyi ntsi nkorɔfo renngye hɛn nnto mu mpo a.\nƆwɔ mu dɛ hɛn dze yesi gyinae dɛ yennkedzi Borɔnya dze, naaso yɛkyerɛ obu ma hokwan a obiara wɔ dɛ nankasa si asɛm yi ho gyinae no. Sɛ afofor ridzi Borɔnya a, yenntwitwa hɔn akwan mu.\nFa mona Fa mona Ebɛnadze Ntsi Na Jehovah Adasefo Nndzi Borɔnya?


2 Tesalonikafo 1 AKCB – 帖撒羅尼迦後書 1 CCBT | Biblica\n2 Tesalonikafo 1 AKCB – 帖撒羅尼迦後書 1 CCBT\n2 Tesalonikafo 1:1-12\nWɔde kɔma Tesalonika asafo a wɔyɛ Agya Onyankopɔn ne Awurade Yesu Kristo nkurɔfo no:\n2Adom ne asomdwoe a efi Agya Onyankopɔn ne yɛn Awurade Yesu Kristo nka mo.\n3Anuanom, ɛsɛ sɛ da biara yɛda Onyankopɔn ase ma mo. Ɛsɛ sɛ yɛyɛ saa, efisɛ mo gyidi ne ɔdɔ a modɔ afoforo no mu den ara na ɛreyɛ. 4Saa nti na yɛn ankasa yɛde mo hoahoa yɛn ho wɔ Onyankopɔn asafo ahorow mu no. Yɛde ɔtaa ne amanehunu a mokɔ so gyina ano no hoahoa yɛn ho.\n5Eyinom nyinaa di adanse sɛ Onyankopɔn bu atɛntrenee; ɛno nti wɔbɛkan mo afra wɔn a wɔbɛkɔ nʼahenni a morehu ho amane no mu. 6Onyankopɔn bɛyɛ nea ɛteɛ. Wɔn a wɔbɛma mo ahu amane no, ɔno nso bɛma wɔahu amane, 7na wama mo a morehu amane no ne yɛn nso ahome. Saa asɛm yi besi wɔ bere a Awurade Yesu nam ogyaframa mu fi ɔsoro reba a nʼabɔfo atumfo ka ne ho no, 8abɛtwe wɔn a wonnim Onyankopɔn na wontie yɛn Awurade Yesu Asɛmpa no aso. 9Wɔbɛkɔ daa ɔsɛe mu na wɔayi wɔn afi Awurade anim ne nʼanuonyam mu, 10da a ɔbɛma nʼakyidifo ne nʼasuafo ahyɛ no anuonyam no. Mo nso mobɛfra saa nkurɔfo no mu, efisɛ moagye asɛm a yɛka kyerɛɛ mo no adi.\n11Eyi nti na daa yɛbɔ mpae ma mo no. Yɛsrɛ Onyankopɔn sɛ ɔmma mo ntumi mmɔ ɔbra a ɛno nti ɔfrɛɛ mo no. Onnyina ne tumi so mma mo tumi, nyɛ mo apɛde ne biribiara a mo gyidi bɛka akyerɛ mo sɛ monyɛ no nyinaa. 12Yɛbɔ mpae sɛnea monam yɛn Nyankopɔn ne Awurade Yesu Kristo adom so bɛhyɛ Awurade Yesu din anuonyam wɔ mo mu na mo nso, wɔahyɛ mo anuonyam wɔ ne mu.\nAKCB : 2 Tesalonikafo 1


Wɔkyerɛw mmarima a wobetumi ayɛ asraafo no din (1-46)\nLewifo nka wɔn a wobetumi ayɛ asraafo no ho (47-51)\nWɔhyehyɛɛ biribiara pɛpɛɛpɛ wɔ asoɛe hɔ (52-54)\n1 Bere a Israelfo fii Egypt no akyi afe a ɛto so abien, bosome a ɛto so abien no da a edi kan no,+ Yehowa ne Mose kasae wɔ ahyiae ntamadan no mu+ wɔ Sinai sare so.+ Ɔkae sɛ: 2 “Monkan Israelfo*+ nyinaa mmaako mmaako. Monkan nnipa dodow a ɛwɔ abusuakuw biara mu, ne nnipa dodow a ɛwɔ wɔn agyanom abusuafi biara mu; na monkyerɛw mmarima a ɛwɔ mu no din nhu wɔn dodow. 3 Wo ne Aaron nkyerɛw wɔn a wɔadi mfe 20 rekɔ+ a wobetumi ayɛ asraafo wɔ Israel no nyinaa din. Monkan dodow a ɛwɔ asraafokuw biara mu. 4 “Momfa ɔbarima baako mfi abusuakuw biara mu nka mo ho. Ɛsɛ sɛ wɔn mu biara yɛ n’agyanom abusuafi so panyin.+ 5 Mmarima a wɔbɛka mo ho no din ni: Nea obefi Ruben abusuakuw mu aba ne Sedeo ba Elisur.+ 6 Simeon abusuakuw mu: Surisadai ba Selumiel.+ 7 Yuda abusuakuw mu: Aminadab ba Naason.+ 8 Isakar abusuakuw mu: Suar ba Netanel.+ 9 Sebulon abusuakuw mu: Helon ba Eliab.+ 10 Yosef mma nso de ni, Efraim+ abusuakuw mu: Amihud ba Elisama. Manase abusuakuw mu: Pedasur ba Gamaliel. 11 Benyamin abusuakuw mu: Gideoni ba Abidan.+ 12 Dan abusuakuw mu: Amisadai ba Ahiesa.+ 13 Aser abusuakuw mu: Okran ba Pagiel.+ 14 Gad abusuakuw mu: Deuel ba Eliasaf.+ 15 Naftali abusuakuw mu: Enan ba Ahira.+ 16 Eyinom na woyii wɔn wɔ asafo no mu. Wɔn na wɔyɛ wɔn agyanom mmusuakuw mu mpanyimfo+ a wɔdeda Israel apem apem ano.”+ 17 Enti Mose ne Aaron frɛɛ mmarima a wɔabobɔ wɔn din yi nyinaa. 18 Na bosome a ɛto so abien no da a edi kan no, wɔmaa Israel asafo no nyinaa hyiae sɛ wɔrebɛkyerɛw nnipa dodow a wɔadi mfe 20 rekɔ+ no nyinaa din mmaako mmaako, sɛnea ɛbɛyɛ a wobehu wɔn mu dodow a ɛwɔ abusua biara mu ne wɔn agyanom abusuafi biara mu, 19 sɛnea Yehowa ka kyerɛɛ Mose no. Enti ɔkyerɛw wɔn din wɔ Sinai sare so.+ 20 Wɔkyerɛw Rubenfo, Israel ba panyin+ asefo no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa mmaako mmaako, 21 na dodow a wɔkyerɛw wɔn din wɔ Ruben abusuakuw mu yɛ 46,500. 22 Wɔkyerɛw Simeon+ asefo no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa mmaako mmaako, 23 na dodow a wɔkyerɛw wɔn din wɔ Simeon abusuakuw mu yɛ 59,300. 24 Wɔkyerɛw Gad+ asefo no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa, 25 na dodow a wɔkyerɛw wɔn din wɔ Gad abusuakuw mu yɛ 45,650. 26 Wɔkyerɛw Yuda+ asefo no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa, 27 na dodow a wɔkyerɛw wɔn din wɔ Yuda abusuakuw mu yɛ 74,600. 28 Wɔkyerɛw Isakar+ asefo no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa, 29 na dodow a wɔkyerɛw wɔn din wɔ Isakar abusuakuw mu yɛ 54,400. 30 Wɔkyerɛw Sebulon+ asefo no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa, 31 na dodow a wɔkyerɛw wɔn din wɔ Sebulon abusuakuw mu yɛ 57,400. 32 Wɔkyerɛw Yosef asefo a wofi Efraim+ mu no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa, 33 na dodow a wɔkyerɛw wɔn din wɔ Efraim abusuakuw mu yɛ 40,500. 34 Wɔkyerɛw Manase+ asefo no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa, 35 na dodow a wɔkyerɛw wɔn din wɔ Manase abusuakuw mu yɛ 32,200. 36 Wɔkyerɛw Benyamin+ asefo no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa, 37 na dodow a wɔkyerɛw wɔn din wɔ Benyamin abusuakuw mu yɛ 35,400. 38 Wɔkyerɛw Dan+ asefo no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa, 39 na dodow a wɔkyerɛw wɔn din wɔ Dan abusuakuw mu yɛ 62,700. 40 Wɔkyerɛw Aser+ asefo no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa, 41 na dodow a wɔkyerɛw wɔn din wɔ Aser abusuakuw mu yɛ 41,500. 42 Wɔkyerɛw Naftali+ asefo no din huu dodow a ɛwɔ abusua biara mu ne wɔn agyanom abusuafi biara mu. Mmarima a wɔadi mfe 20 rekɔ a wobetumi ayɛ asraafo no, wɔkan wɔn nyinaa, 43 na dodow a wɔkyerɛw wɔn din wɔ Naftali abusuakuw mu yɛ 53,400. 44 Mose ne Aaron ne Israel abusua mu mpanyimfo 12 a wɔn mu biara besii n’agyanom abusuafi anan no, wɔn na wɔkyerɛw eyinom din. 45 Enti wɔkyerɛw Israelfo a wɔadi mfe 20 rekɔ a wobetumi ayɛ asraafo wɔ Israel no nyinaa din, na wohuu dodow a ɛwɔ wɔn agyanom abusuafi biara mu, 46 na dodow a wɔkyerɛw wɔn din nyinaa yɛ 603,550.+ 47 Nanso Lewifo+ no de, wɔankyerɛw wɔn din anka agyanom abusuafi a aka no ho.+ 48 Na Yehowa ka kyerɛɛ Mose sɛ: 49 “Lewi abusuakuw no de, nkyerɛw wɔn din, na nkan wɔn nka Israelfo a aka no ho.+ 50 Fa ɔsom ntamadan a Adanse Abopon*+ no wom no, ne emu nneɛma nyinaa, ne ɛho nneɛma nyinaa hyɛ Lewifo no nsa.+ Wɔn na wɔbɛsoa ɔsom ntamadan no ne emu nneɛma nyinaa,+ na wɔasom wɔ hɔ.+ Wɔnkyekye wɔn asoɛe wɔ ɔsom ntamadan no ho nhyia.+ 51 Bere biara a mubetutu ɔsom ntamadan no akɔ baabi foforo no, Lewifo no na ɛsɛ sɛ wotutu.+ Na sɛ moresan asi ɔsom ntamadan no a, Lewifo no na ɛsɛ sɛ wosi. Obiara a wɔmmaa no kwan sɛ ɔnyɛ bi* no, sɛ ɔbɛn hɔ a, munkum no.+ 52 “Ɛsɛ sɛ Israelni biara si ne ntamadan wɔ asoɛe a wɔde ama no no; obiara nsi wɔ baabi a wɔakyerɛ sɛ mmusuakuw abiɛsa asafo+ a ɔwom no asraafokuw ntena* no. 53 Na Lewifo no de, wɔnkyekye wɔn asoɛe wɔ ɔsom ntamadan a Adanse Abopon no wom ho nhyia, sɛnea ɛbɛyɛ a abufuw biara remma Israelfo asafo no so.+ Lewifo no na ɛyɛ wɔn asɛde sɛ wɔhwɛ Adanse ntamadan no so.”*+ 54 Na Israelfo no yɛɛ nea Yehowa ka kyerɛɛ Mose no nyinaa. Wɔyɛɛ saa pɛpɛɛpɛ.\n^ Nt., “Israel mmarima.”\n^ Nt., “ɔyɛ ɔhɔho,” kyerɛ sɛ, obi a ɔnyɛ Lewini.\n^ Anaa “obiara nsi wɔ baabi a ne frankaa wɔ.”\n^ Anaa “wɔhwɛ bɔ Adanse ntamadan no ho ban; wɔyɛ wɔn adwuma wɔ Adanse ntamadan no mu.”


Asi Mmusua Bi Yiye—Fa Nteɛso Ma\nSɛnea wɔkyerɛ hyɛmma kwan na ammutuw no, saa ara na wɔde nteɛso nso kyerɛ abofra kwan\nNteɛso betumi akyerɛ sɛ worekyerɛ obi kwan anaa worekyerɛkyerɛ no. Ɛtɔ mmere bi a, ɛsan kyerɛ sɛ, sɛ abofra yɛ biribi a enye a, ɛsɛ sɛ woteɛ ne so. Mpɛn pii no, ɛkyerɛ sɛ wobɛkyerɛ abofra no nea eye ne nea enye, na aboa no ma wasisi gyinae pa sɛnea ɛbɛyɛ a ɔrenyɛ asoɔden.\nNnansa yi, ɛte sɛ nea awofo bebree mpɛ sɛ wɔteɛ wɔn mma so, efisɛ wosuro sɛ, sɛ wɔteɛ wɔn mma so a, mmofra no abam bebu na wɔate nka sɛ wɔnsɛ hwee. Nanso awofo binom hyehyɛ mmara a ɛfata na wɔtete wɔn mma no ma wodi so; wei yɛ biribi a nyansa wom.\n“Ehia sɛ yɛhyehyɛ mmara ma mmofra na aboa ma wɔanyinyin abɛyɛ mpanyin pa. Mmofra a wɔnteɛ wɔn so te sɛ po so hyɛn a biribiara nkyerɛ no kwan. Sɛ anyera a, ebebutuw.”—Pamela.\nFa nteɛso ne nkamfo di dwuma yiye. Sɛ wo ba anni w’asɛm so a, asotwe a woaka sɛ wode bɛma no no, hwɛ sɛ wode bɛma no. Nanso bere biara a obetie w’asɛm no, ɛyɛ a kamfo no.\n“Metaa kamfo me mma sɛ wotie m’asɛm wɔ wiase a asoɔden wom yi mu. Esiane sɛ mekamfo wɔn nti, sɛ wɔyɛ biribi na ehia sɛ meteɛ wɔn so a, ɛyɛ mmerɛw ma wɔn sɛ wobegye atom.”—Christine.\nBIBLE MU ASƐM: “Nea onipa gu no, ɛno ara na obetwa.”—Galatifo 6:7.\nDa ntease adi. Sɛ woreteɛ abofra so a, hwɛ mfe a abofra no adi ne nea otumi yɛ, na fa toto asoɔden a wayɛ no ho. Sɛ asotwe no fa asoɔden a wayɛ no ho a, ɛtaa yɛ adwuma pa ara. Sɛ nhwɛso no, sɛ wo ba amfa fon anni dwuma ɔkwan pa so a, wubetumi agye fon no afi ne nsam kakra anaasɛ woahyehyɛ ho mmara bi ama no. Sɛ abofra no yɛ nneɛma nketenkete bi a wompɛ mpo a, ɛnsɛ sɛ wofa ho abufuw.\n“Sɛ me ba antie m’asɛm a, ɛyɛ a mehwɛ sɛ ɔhyɛɛ da na ɔyɛɛ asoɔden no, anaasɛ nneɛma na wansusuw ho yiye kɛkɛ. Ɛsono sɛ abofra no wɔ subammɔne bi a aka ne hɔ a ehia sɛ wotu ase, ɛnna ɛsono sɛ wadi mfomso ketewaa bi.”—Wendell.\nBIBLE MU ASƐM: “Monnhyɛ mo mma abufuw na wɔn abam ammu.”—Kolosefo 3:21.\nDa ɔdɔ adi. Sɛ mmofra hu sɛ ɔdɔ nti na wɔn awofo teɛ wɔn so a, ɛma ɛyɛ mmerɛw ma wɔn sɛ wobegye atom na wɔde afotu no ayɛ adwuma.\n“Sɛ yɛn ba no di mfomso a, yɛma no awerɛhyem sɛ nneɛma pa a wayɛ atwam no nyinaa yɛn ani sɔ. Yɛkyerɛ mu kyerɛ no sɛ, sɛ ogye nteɛso no tom na ɔyɛ nsakrae a, ɛnyɛ ade a ɛbɛsɛe ne din. Afei yɛma ohu sɛ yɛayɛ krado sɛ yɛbɛboa no ma wasesa.”—Daniel.\nBIBLE MU ASƐM: “Ɔdɔ wɔ abodwokyɛre na ne yam ye.”—1 Korintofo 13:4.\nShare Share 6: Fa Nteɛso Ma


Patrick Awuah, yɛ Ahyɛasi Sukuupɔn - sukuu a ɛnhwehwɛ sika mu na ɛde ne ho fi aban ho - no hyehyɛfo ne ne kannifo a ɛwɔ Nkran, Ghana no, na wɔbue sukuu yi wɔ afe 2001 mu na ne sukuufo no wie wɔ 2005 mu. Ɛbere a ɔtenaa United States ɛkɔ bɛyɛ mfe aduonu no, Awuah san n'akyi baa Ghana, beae a ɔbesii Ahyɛasiɛ Sukuupɔn no. Nnipa a ɔde fii sukuupɔn no ase yɛ 30 pɛ, nanso nnɛ, ɔwɔ sukuufoɔ bɛboro 791. Awuah adi mfe 47, wɔaware ɔwɔ mma mmienu.\nAsɛmfua Ahyɛasiɛ (a ɛkyerɛ "mfitiase" wɔ Akan, Ghana kasa biako mu no) yɛ sukuupɔn a wɔde mfe anan na ɛkɔ a efi ase fi guadi kosi tɛknɔlɔgi ne akanni ho nsɛm\nPatrick G. Awuah, Jr. ayɛ adwuma pɛn sɛ "Program Manager" ama Microsoft nkorabata a ɛwɔ Seattle no atoa so a ɛkɔ bɛyɛ mfirihyia du bere a ɔfii ne man mu bere na ɔyɛ aberantewa no. Ɔdii nea wɔfrɛ no dial-up kɔmputa tɛknɔlɔgi ho nsɛm bere a na ɔyɛ adwuma wɔ Microsoft no. Awuah fii ase nyaa sika ɔpepem pii bere mpo a na ɔnya mfe aduasa. Ne nyinaa mu no, ɔgyaw adwuma a na sika wom sɛɛ too hɔ.\nAwuah kɔɔ United States sɛ ɔrekɔ sukuupɔn. Bere a na ɔwɔ Amerika no, ɔbɛyɛɛ ɔwofo na ɛno ma osusuw hia a Afrika ho hia ma ne mma ntetee ne ne mma mma ho. Awuah dwene ho sɛ ɛnde ɔbɛba n'akyi aba Afrika, ne man Ghana na wɔabɛyɛ biribi de aboa ama ne man anya nkɔso wɔ sikasɛm mu ne afei wɔn sukuu nsɛm mu. Ɔtee nka wɔ ne komam sɛ na ɛho hia sɛ wɔsakra Ghana sukuukɔ mu nsɛm, a ɔn sukuukɔ mu na wɔatwe adwene asi akannifo a wɔwɔ tema na ɛno bɛma ne man Ghana atu mpɔn paa.\nƆkura Bachelor Abodin Krataa wɔ Engineering ne Sikasɛm mu a ɔnyaa wɔ Swarthmore Sukuupɔn ne MBA a ɔnyaa wɔ UC Berkeley's Haas Sukuu a wɔkyerɛ Guadi. Wɔ 2004 mu no, Swarthmore maa Patrick abasobɔde esiane ne akanni wɔ Afrika sukuupɔn adesua nsɛm mu.\nRetrieved from "https://ak.wikipedia.org/w/index.php?title=Patrick_Awuah,_Jr.&oldid=27997"


Petro saa obubuafo bi a ɔsrɛsrɛ ade yare (1-10)\nPetro maa ɔkasa wɔ Solomon Abrannaa so (11-26)\n“Wobesiesie nneɛma nyinaa” (21)\nOdiyifo a ɔte sɛ Mose (22)\n3 Da bi, na Petro ne Yohane rekɔ* asɔrefi hɔ. Ná ɛyɛ dɔn a wɔbɔ mpae, dɔn a ɛto so akron.* 2 Ná nkurɔfo so ɔbarima bi a wɔwoo no obubuafo. Da biara, na wɔde no ba asɔrefi pon a wɔfrɛ no Ɔpon Fɛfɛɛfɛ no ano. Ná wɔyɛ saa, sɛnea ɛbɛyɛ a obetumi asrɛsrɛ ade afi wɔn a wɔrekɔ asɔrefi hɔ no nkyɛn. 3 Bere a ohui sɛ Petro ne Yohane rebewura asɔrefi hɔ no, ofii ase srɛɛ wɔn sɛ wɔnkyɛ no ade. 4 Nanso Petro ne Yohane nyinaa hwɛɛ no dinn, na wɔkae sɛ: “Hwɛ yɛn.” 5 Enti ɔhwɛɛ wɔn dinn, na na ɔrehwɛ kwan sɛ wɔbɛkyɛ no ade. 6 Nanso Petro kae sɛ: “Dwetɛ ne sika kɔkɔɔ de, minni bi. Nea mewɔ na mede rema wo yi. Nasaretni Yesu Kristo din mu, nantew!”+ 7 Ɛnna Petro soo ne nsa nifa maa no so gyinaa hɔ.+ Na ɛhɔ ara na ne nan ne ne nanpɔwso yɛɛ den.+ 8 Afei ohuruw gyinaa ne nan so,+ na ofii ase nantewee, na ɔne wɔn kɔɔ asɔrefi hɔ. Bere a wɔrekɔ nyinaa, na ɔrenantew huruhuruw yi Onyankopɔn ayɛ. 9 Na nnipa no nyinaa hui sɛ ɔnenam hɔ reyi Onyankopɔn ayɛ. 10 Na wohui sɛ ɔno ne ɔbarima a na ɔtena Ɔpon Fɛfɛɛfɛ no ano wɔ asɔrefi hɔ+ srɛsrɛ ade no. Ne ho a na atɔ no no yɛɛ wɔn nwonwa yiye, na wɔn ani gyei papaapa. 11 Nea nnipa a ɛwɔ hɔ no hui no maa wɔn ho dwiriw wɔn boroo so. Enti bere a ɔbarima no da so kura Petro ne Yohane mu no, nnipa no nyinaa tuu mmirika kɔɔ wɔn nkyɛn wɔ baabi a wɔfrɛ hɔ Solomon Abrannaa+ no. 12 Bere a Petro huu eyi no, obisaa nkurɔfo no sɛ: “Israel mmarima, adɛn nti na eyi yɛ mo nwonwa saa, na adɛn nti na morehwɛ yɛn haa te sɛ nea gyama yɛn ankasa tumi anaa yɛn nyamesom pa so na yɛnam ma ɔnantewee? 13 Abraham ne Isak ne Yakob+ Nyankopɔn, yɛn agyanom Nyankopɔn no, wahyɛ n’akoa+ Yesu+ anuonyam. Yesu yi na muyii no mae,+ na bere a Pilato yɛɛ n’adwene sɛ obegyaa no mpo no, mokae wɔ Pilato anim sɛ munnim no.* 14 Nokwasɛm ne sɛ, nea ɔyɛ kronkron na ɔteɛ no, mokae sɛ munnim no,* na mosrɛe sɛ wɔmfa ɔbarima wudifo mmom mma mo,+ 15 ɛnna mukum nkwa Safohene+ no. Nanso Onyankopɔn nyan no fii awufo mu, na yɛyɛ saa nokwasɛm no ho adansefo.+ 16 Ɛnam ne din so, ɛne gyidi a yɛwɔ wɔ ne din mu so na ɔbarima a muhu no na munim no yi anya ahoɔden. Na ne mu gyidi na ama ɔbarima yi anya apɔwmuden korakora wɔ mo nyinaa anim yi. 17 Afei anuanom, minim sɛ nim a munnim nti na moyɛe,+ sɛnea mo atumfo no nso yɛe no.+ 18 Nanso Onyankopɔn nam saa kwan yi so ama nea ɔnam adiyifo no nyinaa anom so ka too hɔ no aba mu. Ɛne sɛ, ne Kristo no behu amane.+ 19 “Enti monsakra mo adwene,+ na monnan mo ho+ mma wɔmpopa mo bɔne.+ Sɛ moyɛ saa a, ahotɔ mmere befi Yehowa ankasa nkyɛn* aba, 20 na ɔbɛsoma Yesu, Kristo a wɔayi no ama mo no. 21 Ɔbɛtena ɔsoro akosi mmere a wobesiesie nneɛma nyinaa, sɛnea Onyankopɔn nam ne tete adiyifo kronkron no anom so kae no. 22 Nea ɛwom ne sɛ, Mose kae sɛ: ‘Yehowa* mo Nyankopɔn beyi odiyifo bi a ɔte sɛ me afi mo nuanom mu ama mo.+ Nea ɔbɛka akyerɛ mo biara, ɛsɛ sɛ mutie.+ 23 Nokwarem no, obiara* a wantie saa Odiyifo no, wɔbɛsɛe no koraa afi ɔman no mu.’+ 24 Na adiyifo no nyinaa, efi Samuel so besi wɔn a wodii n’akyi bae so no, wɔn a wɔkasae nyinaa kaa saa nna yi ho asɛm pefee.+ 25 Moyɛ adiyifo no ne apam a Onyankopɔn ne mo agyanom yɛe no mma.+ Ɔka kyerɛɛ Abraham sɛ: ‘Ɛnam w’aseni* so na asaase so mmusua nyinaa benya nhyira.’+ 26 Bere a Onyankopɔn maa n’akoa* no so no, odii kan somaa no baa mo nkyɛn+ sɛ ɔmmɛdan mo nyinaa mfi mo nneyɛe bɔne ho mfa nhyira mo.”\n^ Anaa “reforo akɔ.”\n^ Anaa “mopaa no wɔ Pilato anim.”\n^ Anaa “mopaa no.”\n^ Nt., “befi Yehowa anim.” Hwɛ Nkh. A5.


Asomafo Nnwuma 28 | Intanɛt So Bible| Wiase Foforɔ Nkyerɛaseɛ\nAsomafo Nnwuma 28:1-31\nWokopuee Malta mpoano (1-6)\nWɔsaa Publio papa yare (7-10)\nWɔtoaa so kɔɔ Roma (11-16)\nPaul kasa kyerɛɛ Yudafo a wɔwɔ Roma no (17-29)\nPaul de akokoduru kaa asɛm no mfe abien (30, 31)\n28 Bere a yekoduu dwoodwoo no, yehui sɛ wɔfrɛ saa supɔw no Malta.+ 2 Nnipa a ɛwɔ hɔ a wɔka pɔtɔ kasa* no daa ayamye soronko* adi kyerɛɛ yɛn. Na osu a na ɛretɔ ne awɔw a ɛwom nti, wɔsɔɔ ogya gyee yɛn nyinaa kama. 3 Nanso bere a Paul boaboaa nnua nketenkete bi ano de guu ogya no so no, ɔhyew no nti, ahurutoa* bi fii mu bɛkyekyeree ne nsa. 4 Bere a nnipa a ɛka pɔtɔ kasa no hui sɛ aboa bɔne no sɛn ne nsa ho no, wofii ase kekae sɛ: “Ampa ara, ɔbarima yi yɛ owudifo. Ɛwom sɛ wafi ɛpo no mu abedu dwoodwoo de, nanso Atɛntrenee* amma wankɔ so antena ase.” 5 Nanso Paul petee aboa no guu ogya no mu, na hwee anyɛ no. 6 Ná wɔrehwɛ kwan sɛ ɔrebɛhonhon anaasɛ ɔrebetwa ahwe awu amonom hɔ ara. Nanso bere a wɔtwɛn bere tenten a wohui sɛ bɔne biara anto no no, wɔsesaa wɔn adwene, na wofii ase kae sɛ ɔyɛ onyame. 7 Ná nsaase bi wɔ mpɔtam hɔ, na na ɛyɛ supɔw no so okunini bi a wɔfrɛ no Publio dea. Saa ɔbarima yi gyee yɛn fɛw so, na ɔde nnansa som yɛn hɔho kama. 8 Ná Publio papa da mpa so a ɔyare atiridii ne ayamtu.* Enti Paul kɔɔ ne nkyɛn, na ɔbɔɔ mpae, na ɔde ne nsa guu no so saa no yare.+ 9 Eyi sii akyi no, supɔw no so nnipa a aka a wɔyare no nso fii ase baa ne nkyɛn ma ɔsaa wɔn yare.+ 10 Nkurɔfo no nso kyɛɛ yɛn nneɛma pii de kyerɛɛ anisɔ. Na bere a yɛrefi hɔ akɔ no, wɔde biribiara a yehia maa yɛn, na wɔde guu ɛpo so hyɛn no mu. 11 Abosome abiɛsa akyi no, yɛfaa ɛpo so hyɛn bi a n’ahyɛnsode ne “Seus Mma.” Ná ɛhyɛn no fi Aleksandria, na na abetwa awɔw bere no wɔ supɔw no so. 12 Na yekogyinaa Sirakusa po so hyɛn gyinabea, na yedii nnansa wɔ hɔ. 13 Bere a yetu fii hɔ no, yɛtoaa so koduu Regio. Na da a edi hɔ no, anaafo mframa bi bɔe maa ne nnanu so no, yekoduu Puteoli. 14 Yehuu anuanom wɔ hɔ, na wɔsrɛɛ yɛn sɛ yɛntena wɔn nkyɛn nnanson. Afei yɛde yɛn ani kyerɛɛ Roma. 15 Bere a anuanom tee yɛn nka no, wofi hɔ behyiaa yɛn wɔ Apia Gua so ne Nsadan-Mmiɛnsa tɔnn. Na bere a Paul huu wɔn no, ɔdaa Onyankopɔn ase, na ne koma tɔɔ ne yam.+ 16 Afei de, yetumi koduu Roma. Na wɔmaa Paul kwan maa ɔno nko ara kɔtenae, na na ɔsraani a ɔwɛn no no ka ne ho. 17 Nnansa akyi no, ɔfrɛɛ Yudafo no mu atitiriw no hyiae. Bere a wohyiae no, ɔka kyerɛɛ wɔn sɛ: “Mmarima, anuanom, ɛwom sɛ menyɛɛ biribiara a etia ɔmanfo anaa yɛn agyanom amanne de,+ nanso wɔde me hyɛɛ Romafo nsa sɛ ɔdeduani wɔ Yerusalem.+ 18 Na bere a wɔhwehwɛɛ asɛm no mu wiei no,+ na wɔpɛ sɛ wogyaa me, efisɛ na menyɛɛ biribiara a enti ɛsɛ sɛ wokum me.+ 19 Nanso Yudafo no ampene. Ɛno na ɛma mede asɛm no kɔdan Kaesare,+ na ɛnyɛ sɛ ebia mewɔ biribi a mede rebɔ me man kwaadu. 20 Saa asɛm yi ho nti na mekae sɛ mepɛ sɛ mihu mo, na me ne mo kasa, efisɛ Israel anidaso no nti na wɔde nkɔnsɔnkɔnsɔn yi agu me.”+ 21 Wɔka kyerɛɛ no sɛ: “Yennyaa wo ho krataa biara mfii Yudea, na anuanom a wofi hɔ bae no mu biara nso mmɛbɔɔ wo ho amanneɛ, na wɔmmɛkaa wo ho asɛmmɔne biara. 22 Nanso yesusuw sɛ ɛyɛ papa sɛ yebetie w’adwene efisɛ nokwasɛm ni, matew-me-ho kuw yi+ de, yenim sɛ nkurɔfo kasa tia wɔ baabiara.”+ 23 Afei wɔhyɛɛ da a wɔne no behyia, na saa da no, nnipa pii baa baabi a ɔte no sen kan no. Na ɔkyerɛkyerɛɛ asɛm no mu kyerɛɛ wɔn, na odii Onyankopɔn Ahenni ho adanse frenkyemm, na ɔnam Mose Mmara+ ne Adiyifo no+ so kaa Yesu ho nsɛm+ a ɛtɔ asom, fi anɔpa kosii anwummere. 24 Ebinom fii ase gyee nea ɔkae no dii; ebinom nso annye anni. 25 Esiane sɛ na wɔn adwene nhyia nti, wofii ase sɛ wɔrekɔ. Ɛnna Paul kaa asɛm baako yi sɛ: “Honhom kronkron nam odiyifo Yesaia so kaa no yiye kyerɛɛ mo agyanom 26 sɛ, ‘Kɔ na kɔka kyerɛ ɔman yi sɛ: “Ɔte de, mobɛte nanso morente ase, na ɔhwɛ de, mobɛhwɛ nanso morenhu.+ 27 Efisɛ ɔman yi koma apirim, na wɔde wɔn aso atie kwa. Wɔakata wɔn ani sɛnea ɛbɛyɛ a wɔremfa wɔn ani nhu da, na wɔremfa wɔn aso ntie, na wɔremfa wɔn koma nte ase, na wɔansakra amma mansa wɔn yare.”’+ 28 Enti munhu sɛ, nkwagye a efi Onyankopɔn hɔ yi, wɔde kɔ amanaman no mu;+ na sɛnea ɛte biara, wobetie.”+ 29 *—— 30 Enti odii mfe abien mua wɔ hɔ wɔ ofi a ɔno ara agye tua ho ka+ mu, na ogyee wɔn a wɔbaa ne nkyɛn no nyinaa kama. 31 Ɔkaa Onyankopɔn Ahenni ho asɛm kyerɛɛ wɔn, na ɔde akokoduru kɛse kyerɛkyerɛɛ Awurade Yesu Kristo ho ade,+ na biribiara ansiw no kwan.\n^ Anaa “Kurommafo.”\n^ Anaa “yɔnkodɔ.”\n^ Greek mu no, wɔka no Di′ke, ebetumi akyerɛ nyamebea a otua bɔne so ka. Ebetumi nso akyerɛ atɛntrenee a wɔka ho asɛm te sɛ nipa.\n^ Anaa “konkoruwa.”\nAsomafo Nnwuma 28


Filipifo 4 AKCB - 腓立比書 4 CCBT\n1Enti anuanom, medɔ mo na mʼani agyina mo. Moama me ho asan me enti me nso mede mo hoahoa me ho. Adɔfonom, saa na ɛsɛ sɛ mugyina pintinn wɔ Awurade mu.\n2Euodia ne Sintike, mesrɛ mo, montena ase sɛ anuanom wɔ Awurade mu. 3Na wo nso a woka me ho a migye wo di no mepɛ sɛ woboa saa mmea yi, efisɛ wɔde wɔn ahoɔden nyinaa aboa me ama Asɛmpa no mu atrɛw a Klemens ne mʼahokafo bi a wɔn din hyɛ Onyankopɔn nkwa nhoma no mu no nso ka ho.\n4Meka ti mu se, daa munnya ahosɛpɛw wɔ Awurade mu; mo ho nsɛpɛw mo. 5Mommrɛ mo ho ase mma nnipa nyinaa. Ɛrenkyɛ Awurade bɛba. 6Mommma biribiara nhaw mo. Daa mo nkotosrɛ ne aseda mpaebɔ nyinaa mu no, momma mo adesrɛ nnu Onyankopɔn anim. 7Na Onyankopɔn asomdwoe a ɛtra ade nyinaa so no bɛhwɛ mo koma ne mo adwene so wɔ Kristo Yesu mu.\n8Anuanom, asɛm a mede rewie ne sɛ nea ɛyɛ nokware, nea ɛwɔ anuonyam, nea ɛteɛ, nea ɛho tew, nea ɛwɔ ɔdɔ, nea ɛwɔ din pa, sɛ ɔbra pa bi wɔ hɔ a, sɛ ayeyi bi wɔ hɔ a, saa nneɛma yi ho na munnwen. 9Nea moasua, na moanya afi me nkyɛn wɔ nsɛm ne nneyɛe mu no na monyɛ. Na Onyankopɔn a ɔma yɛn asomdwoe no bɛka mo ho.\n10Mʼani gye wɔ Awurade mu sɛ afei de moakyerɛ ɔdɔ a mode dɔ me. Ɛyɛ nokware sɛ modɔ me de, nanso na munnya ho kwan nkyerɛ saa. 11Menka saa asɛm yi nkyerɛ sɛ ahia me efisɛ me suahu nti, tebea biara a mekɔ mu no nhaw me. 12Minim ohia, nim ahonya; masua saa ahintasɛm yi, enti baabiara ne bere biara, sɛ ɔkɔm de me anaa mamee, sɛ mewɔ bebree anaa kakraa bi no, mepɛ no saa ara. 13Ahoɔden a Kristo de ma me no nti mitumi gyina tebea biara ano.\n14Eye sɛ moboaa me wɔ mʼamanehunu mu. 15Mo Filipifo no ankasa nim pefee sɛ bere a mifii Makedonia a na merefi Asɛmpa no ka no ase no, mo nko ara ne asafo a moboaa me. Mo nko ara ne asafo a mo ne me kyɛɛ mo ahonyade. 16Mewɔ Tesalonika no, bere biara a biribi ho behia me no, mode brɛ me. 17Ɛnyɛ sɛ ɔpɛ na na mepɛ sɛ minya akyɛde na mmom, nhyira a mubenya wɔ mu na na mepɛ sɛ mihu. 18Me nsa aka biribiara a mode abrɛ me ma aboro so. Afei a Epafrodito de akyɛde no nyinaa abrɛ me yi, me nsa aka biribiara a ɛho hia me. Eyinom te sɛ afɔre huamhuam a wɔbɔ ma Onyankopɔn, na ogye, na nʼani sɔ no. 19Me Nyankopɔn fi ne nnepa a ɔwɔ wɔ Kristo Yesu mu bɛma mo nea ehia mo nyinaa.\n20Anuonyam nka yɛn Agya Nyankopɔn daa daa. Amen.\n21Mikyia ahotefo no wɔ Kristo Yesu mu.\nAnuanom a wɔne me wɔ ha no nso kyia mo.\n22Ahotefo no nyinaa kyia mo; ne titiriw no, Ɔhempɔn Kaesare fifo.\n23Awurade Yesu Kristo adom nka mo nyinaa. Amen.\nAKCB : Filipifo 4


Daniel 8 | Intanɛt So Bible| Wiase Foforɔ Nkyerɛaseɛ\nOdwennini ne ɔpapo ho anisoadehu (1-14)\nAbɛn ketewa bi maa ne ho so (9-12)\nKosi sɛ anadwo ne anɔpa 2,300 betwam (14)\nGabriel kyerɛɛ anisoadehu no ase (15-27)\nOdwennini ne ɔpapo ho anisoadehu no nkyerɛase (20, 21)\nƆhene bi a ne ho yɛ hu bae (23-25)\n8 Ɔhene Belsasar ahenni afe a ɛto so abiɛsa mu no,+ me Daniel, mesan nyaa anisoadehu foforo.+ 2 Bere a minyaa saa anisoadehu no, mihui sɛ mewɔ Susan*+ abankɛse* mu wɔ Elam mantam mu.+ Anisoadehu no mu no, na mewɔ Asubɔnten Ulai no ho. 3 Memaa m’ani so hwɛe, na mihui sɛ odwennini bi+ gyina asubɔnten no ano, na na ɔwɔ mmɛn abien.+ Ná mmɛn abien no woware, nanso na baako ware sen baako; nea ɛware paa no na ɛbae akyiri yi.+ 4 Mihuu odwennini no sɛ ɔrehuruhuruw kɔ atɔe ne atifi ne anaafo, na aboa biara antumi annyina n’anim. Obiara nni hɔ a na obetumi agye obi afi ne nsam.+ Ɔyɛɛ nea ɔpɛ, na ɔmaa ne ho so. 5 Bere a migu so rehwɛ no, menkɔhwɛ a, ɔpapo bi+ na ofi atɔe fam* reba yi! Ɔkɔɔ asaase so baabiara, na na ne nan nka fam. Ná ɔpapo no wɔ abɛn kɛse bi tua n’ani ntam.+ 6 Ná ɔreba odwennini a ɔwɔ mmɛn abien no so, odwennini a mihui sɛ ogyina asubɔnten no ano no. Ɔde abufuw kɛse tuu mmirika kɔɔ odwennini no so. 7 Mihui sɛ ɔrebɛn odwennini no, na n’ani beree no so. Ɔpem odwennini no, na obubuu ne mmɛn abien no, na odwennini no annya ahoɔden a ɔde begyina n’anim. Ɔtow odwennini no kyenee fam tiatiaa no so, na na obiara nni hɔ a obegye no afi ne nsam. 8 Ɔpapo no maa ne ho so boroo so. Nanso bere a ɔyɛɛ den ara pɛ na abɛn kɛse no bui. Na mmɛn anan a ɛsoso fifi sii ɛno anan, na na mmɛn no ani kyerɛ atifi, anaafo, apuei, ne atɔe.*+ 9 Na abɛn foforo fii mmɛn anan no baako mu bae. Ná ɛyɛ ketewa, na ɛyɛɛ kɛse paa, na ɛde n’ani kyerɛɛ anaafo ne apuei* ne Asaase Fɛfɛɛfɛ no.*+ 10 Ɛyɛɛ kɛse ara koduu ɔsoro asafo no nkyɛn, na ɛmaa asafo no bi ne nsoromma no bi tetew beguu fam, na etiatiaa wɔn so. 11 Na ɛmaa ne ho so tiaa asafo no Safohene no, na woyii ade a wɔyɛ no daa* no fii Safohene no anim, na wɔtow ne tenabea kronkron a etim hɔ no kyenee fam.+ 12 Na mmarato nti, wɔde asafo no ne ade a wɔyɛ no daa* no hyɛɛ ne nsa, na ɛtow nokware kyenee fam; ɛkekaa ne ho, na esii no yiye. 13 Na metee sɛ ɔkronkronni bi rekasa, na ɔkronkronni foforo bisaa ɔbaako a ɔrekasa no sɛ: “Ade a wɔyɛ no daa,* ne mmarato a ɛde amamfoyɛ ba,+ ne kronkronbea ne ɔsoro asafo* a wobegyaw ama wɔatiatia so no ho anisoadehu no bɛkɔ so akosi da bɛn?” 14 Na ɔka kyerɛɛ me sɛ: “Ɛbɛkɔ so akosi sɛ anadwo ne anɔpa 2,300 betwam. Na sɛnea ɛte biara, wɔbɛma kronkronbea no asi ne dedaw mu bio.” 15 Bere a me, Daniel, migu so rehwɛ anisoadehu no a mepɛ sɛ mete ase no, prɛko pɛ na mihui sɛ obi abegyina m’anim. Wohwɛ no a, ɔte sɛ ɔbarima. 16 Ɛnna metee onipa bi nne fii Asubɔnten Ulai no mu,+ na ɔteɛɛm sɛ: “Gabriel,+ ma oyi nte nea wahu no ase.”+ 17 Enti ɔbaa baabi a na migyina no. Bere a ɔbae no, mebɔɔ hu paa, enti mede m’anim butuw fam. Ɛnna ɔka kyerɛɛ me sɛ: “O, onipa ba, te ase sɛ anisoadehu no fa awiei bere no ho.”+ 18 Bere a ɔne me rekasa no, medae hatee, na na m’anim butuw fam. Enti osoo me mu, na ɔsan de me gyinaa baabi a na migyina no.+ 19 Na ɔkae sɛ: “Hwɛ, merema woahu nea ɛbɛba wɔ abufuw bere no awiei, efisɛ ɛfa awiei bere a wɔahyɛ no ho.+ 20 “Odwennini a wuhuu no a ɔwɔ mmɛn abien no gyina hɔ ma Media ne Persia ahemfo.+ 21 Ɔpapo a ne ho nwi bebree no nso gyina hɔ ma Greece hene.+ Na abɛn kɛse a ɛwɔ n’ani ntam no gyina hɔ ma ɔhene a odi kan no.+ 22 Na abɛn a ebui a mmɛn anan fifi sii ananmu no nso,+ nea ɛkyerɛ ne sɛ, ahenni anan befi ne man no mu aba, nanso wɔn ahoɔden rennu ne de no. 23 “Na wɔn ahenni no awiei, bere a mmaratofo nneyɛe adu ne mpɔmpɔnso no, ɔhene bi a ne ho yɛ hu a ɔte ahintasɛm ase* bɛba. 24 Ne tumi bɛyɛ kɛse, nanso ɛnyɛ n’ankasa ahoɔden na ɛbɛma aba saa. Ɔbɛsɛe ade aboro so, na nea ɔbɛyɛ nyinaa bɛyɛ yiye. Ɔbɛsɛe ahoɔdenfo ne akronkronfo no nso.+ 25 N’anitew nti, ɔbɛfa nnaadaa so adi nkonim. Ɔbɛma ne ho so wɔ ne koma mu; na ɔbɛsɛe nnipa bebree wɔ asomdwoe bere mu.* Ɔbɛsɔre atia ahemfo mu Hene no mpo. Na wɔbɛsɛe no, nanso ɛnyɛ onipa nsa na ɛbɛyɛ. 26 “Anadwo ne anɔpa ho asɛm a wɔkae wɔ anisoadehu no mu no yɛ nokware. Nanso wo de, mmɔ anisoadehu no so nkyerɛ obiara, efisɛ ɛyɛ daakye asɛm.”+ 27 Me, Daniel, meyɛɛ mmerɛw, na meyaree nna pii.+ Afei mesɔre kɔyɛɛ ɔhene adwuma no.+ Nanso nea mihui no nti, meyɛɛ titirii, na obiara ante nea mihui no ase.+\n^ Nt., “ani kyerɛ ɔsoro mframa anan no.”\n^ Asɛmfua “asafo” no betumi akyerɛ owia, nsoromma, ne nea ɛkeka ho. Ebetumi nso akyerɛ ɔsoro abɔfo.\n^ Anaa “ɔhene bi a waben wɔ sɛnea wɔbɔ nkurɔfo ho pɔw mu.”\n^ Ebetumi nso akyerɛ, “bere a ɔmmɔ kɔkɔ.”